116. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ της 2/16 Μαρτ. 1990 (ΦΕΚ Β' 165) Έγκριση του εσωτερικού κανονισμού λειτουργίας του Γεωργικού Πανεπιστημίου Αθηνών. Έχοντας υπόψη: 1.Τις διατάξεις:του άρθρ. 11 παρ. 1 εδάφ. γ' (νι) του Νόμ. 1268/1982 «Για τη δομή και λειτουργία των Ανωτάτων Εκπαιδευτικών Ιδρυμάτων» (Α87), αποφασίζουμε: Εγκρίνουμε τον εσωτερικό κανονισμό λειτουργίας του Γεωργικού Πανεπιστημίου Αθηνών τον οποίο κατάρτισε η Σύγκλητος του Ιδρύματος στη συνεδρίαση της 2ας Νοεμ. 1989 και ο οποίος έχει ως εξής: «Εσωτερικός κανονισμός λειτουργίας του Γεωργικού Πανεπιστημίου Αθηνών», Η Σύγκλητος του Γεωργικού Πανεπιστημίου Αθηνών Έχοντας υπόψη τις διατάξεις:α)των άρθρ. 3 παρ. 2, 3 και 4, 11 παρ. 2 γνι, 12 παρ. 6, 17 παρ. 1α, 25 παρ. 13, 29 παρ. 2, παρ. 18 και 50 παρ. 4 του Νόμ. 1268/1982 «Για τη δομή και λειτουργία των Ανωτάτων Εκπαιδευτικών Ιδρυμάτων» (Α 87) και β) του 48 παρ. 12 του Νόμ. 1404/1983 «Δομή και λειτουργία των Τεχνολογικών Εκπαιδευτικών Ιδρυμάτων» (Α 173), αποφασίζει, καταρτίζει τον εσωτερικό κανονισμό του Ιδρύματος ως ακολούθως: ΜΕΡΟΣ ΠΡΩΤΟ:ΛΕΙΤΟΥΡΓΙΚΕΣ ΔΙΑΤΑΞΕΙΣ ΚΕΦΑΛΑΙΟ Α' ΓΕΝΙΚΕΣ ΔΙΑΤΑΞΕΙΣ Χαρακτήρας και αποστολή του Ιδρύματος Άρθρ.1.-1.Το Γεωργικό Πανεπιστήμιο Αθηνών (Γ.Π.Α.) ιδρύθηκε το 1989 με το Προεδρικό Δ/γμα 377/89 (ΦΕΚ 16/Α΄/16.6.1989). Έχει ως έμβλημα την κεφαλή της θεάς Δήμητρας που περιβάλλεται από το όνομα του Ιδρύματος. Προέκυψε ύστερα από μετονομασία της Ανωτάτης Γεωπονικής Σχολής Αθηνών (Α.Γ.Σ.Α.) η οποία ήταν αυτοτελές Ανώτατο Εκπαιδευτικό Ίδρυμα από το 1920. Σύμφωνα με τον ιδρυτικό της νόμο 1844/1920  η Α.Γ.Σ.Α. ήταν ισότιμη προς το Εθνικό και Καποδιστριακό Πανεπιστήμιο και τασσόταν μετά  το    Πανεπιστήμιο     Αθηνών    και    το     Εθνικό (Αντί για τη σελ. 290,507) Σελ. 290,507(α) Τεύχος ΙΒ-8-2 Σελ. 51 Γεωπονικό Πανεπιστήμιο Αθηνών 16.Γ.α.116 Μετσόβιο Πολυτεχνείο. Εξάλλου η Α.Γ.Σ.Α. αποτελούσε συνέχεια του Τριανταφυλλίδειου Γεωργικού Σχολείου (τριετούς φοίτησης) που είχε ιδρυθεί το 1888 και λειτουργούσε στον ίδιο χώρο. Το Γεωργικό Πανεπιστήμιο Αθηνών είναι μέλος Διεθνών Πανεπιστημιακών Ενώσεων και ο τίτλος του στην αγγλική γλώσσα είναι ‘‘AGRICULΤURAL UNIVERSITY OF ATHENS”. 2.Το Γ.Π.Α. παρέχει γεωπονική εκπαίδευση σε προπτυχιακό και μεταπτυχιακό επίπεδο η οποία καλύπτει όλους τους τομείς της γεωργικής δραστηριότητας. Τα εκπαιδευτικά της προγράμματα συνδυάζουν αρμονικά τη θεωρητική διδασκαλία με την εργαστηριακή άσκηση και την πρακτική εξάσκηση, πηγάζουν από την ερευνητική εμπειρία και συσχετίζονται με τα προβλήματα και τις προοπτικές της ελληνικής γεωργίας. Στοχεύουν στο να καταστήσουν τους αποφοίτους του Ιδρύματος ικανούς για το ρόλο του Γεωπόνου που και σήμερα όπως και στο παρελθόν είναι δάσκαλος και συμπαραστάτης του Αγρότη και σχεδιαστής της γεωργικής ανάπτυξης της χώρας που συμβάλλει με την ερευνά του στην επίλυση των προβλημάτων του αγροτικού χώρου και στην ορθολογική διαχείριση των φυσικών πόρων για την παραγωγή αγροτικών προϊόντων. 3.Μέσα στα πλαίσια του Γ.Π.Α. θεραπεύεται η βασική και προσανατολισμένη έρευνα που στοχεύει στο να συμβάλλει στην ανάπτυξη της γεωπονικής επιστήμης και στο να καταστήσει την ελληνική γεωργία αυτοδύναμη προς το συμφέρον του αγροτικού πληθυσμού και γενικότερα του ελληνικού λαού. 4.Το Γ.Π.Α. αποτελεί ακαδημαϊκό χώρο που εξασφαλίζει την ελεύθερη ανάπτυξη της επιστημονικής σκέψης, την ελεύθερη διακίνηση των ιδεών και τον ελεύθερο διάλογο για την προαγωγή της επιστήμης και τον ιδεωδών της δημοκρατίας και την προάσπιση των ανθρωπίνων αξιών. Για την εκπλήρωση της αποστολής αυτής οι χώροι του Γ.Π.Α. αποτελούν απαραβίαστο πανεπιστημιακό άσυλο και λειτουργούν σύμφωνα με τους κανόνες που ελεύθερα καθιερώνει η πανεπιστημιακή κοινότητα του Ιδρύματος. Όργανα του Γ.Π.Α. και Λειτουργία τους Άρθρ.10.-Τα συλλογικά διοικητικά όργανα, έχουν τις αρμοδιότητες, που ορίζονται από το Νόμο 1268/82 και τους συμπληρωματικούς ή τροποποιητικούς του νόμους, Π.Δ. και Υπουργικές Αποφάσεις, που εκδόθηκαν και εκδίδονται με εξουσιοδότηση των Νόμων αυτών. Η απαρίθμηση των αρμοδιοτήτων που ακολουθεί γίνεται για πληρέστερη διασάφηση του τομέα ευθύνης του κάθε οργάνου, με στόχο τον περιορισμό των γραφειοκρατικών διαδικασιών στη λειτουργία του Ιδρύματος. α)Αρμοδιότητες Συγκλήτου Η Σύγκλητος μετά από εισηγήσεις των αρμοδίων οργάνων χαράζει την εκπαιδευτική και ερευνητική πολιτική του Ιδρύματος, είναι δε το ανώτατο όργανο του Γ.Π.Α.: Ι)Έχει τη γενική εποπτεία της λειτουργίας του Α.Ε.Ι. και της τήρησης του νόμου και του εσωτερικού κανονισμού, ΙΙ)Έχει όσες αρμοδιότητες δεν ανατίθενται από το νόμο σε άλλο όργανο, ΙΙΙ)Αποφασίζει την ίδρυση, συγχώνευση, κατάργηση, ή μετονομασία υπαρχόντων τμημάτων. IV)Αποφασίζει για τα διατμηματικά προγράμματα σπουδών που θα οδηγούν σε χορήγηση ξεχωριστών πτυχίων και η πραγματοποίηση των οποίων απαιτεί τη σύμπραξη περισσοτέρων Τμημάτων. Στην περίπτωση αυτή, η Σύγκλητος με απόφασή της ορίζει πενταμελή Διοικούσα Επιτροπή από μέλη του Δ.Ε.Π. που έχουν υποδειχθεί με αποφάσεις των Δ.Σ. των Τμημάτων που μετέχουν στο διατμηματικό πρόγραμμα. Στα διατμηματικά αυτά προγράμματα σπουδών η Δ.Ε. έχει τις αρμοδιότητες του Δ.Σ. του Τμήματος και η Σύγκλητος Γεν. Συνέλευσης Τμήματος. V)Αποφασίζει για το περιεχόμενο και τη διάρκεια των κοινών κύκλων γνώσεων βασικής και γεωπονικής υποδομής, ύστερα από προτάσεις των Τμημάτων και εγκρίνει τα προγράμματα σπουδών όλων των Τμημάτων. VI)Αποφασίζει για την οργάνωση και εφαρμογή μεταπτυχιακών προγραμμάτων που οδηγούν σε μεταπτυχιακούς τίτλους και διπλώματα. VII)Ψηφίζει τον ετήσιο προϋπολογισμό και τις τροποποιήσεις μετά από εισήγηση του Πρυτανικού Συμβουλίου. 16.Γ.α.116 Γεωπονικό Πανεπιστήμιο Αθηνών VIII)Εγκρίνει το ετήσιο πρόγραμμα έργων και τις τυχόν τροποποιήσεις του μετά από εισήγηση του Πρυτανικού Συμβουλίου. ΙΧ)Τροποποιεί τον παρόντα Εσωτερικό Κανονισμό λειτουργίας μετά από γνώμη των Τμημάτων και τον υποβάλλει για έγκριση, στο Υπουργείο Εθνικής Παιδείας και Θρησκευμάτων το οποίο ασκεί έλεγχο νομιμότητας. Χ)Συμπληρώνει για το υπόλοιπο της θητείας τις θέσεις των Αντιπρυτάνεων που ενδέχεται να κενωθούν. ΧΙ)Αποφασίζει για όλα τα θέματα που αφορούν στο Ειδικό Εκπαιδευτικό Προσωπικό και το Διοικητικό Προσωπικό και για τα οποία δεν είναι αρμόδια τα Τμήματα. XII)Αποφασίζει για κάθε θέμα που αναφέρεται στην οργάνωση και λειτουργία του οικείου Α.Ε.Ι. στη διεξαγωγή και βελτίωση του διδακτικού, ερευνητικού εκπαιδευτικού και επιμορφωτικού έργου του Ιδρύματος, στην ανάληψη πρωτοβουλιών σύνδεσης του Α.Ε.Ι. με την κοινότητα και συμβολής του στην περιφερειακή ανάπτυξη, καθώς και στην επίλυση όλων των προβλημάτων - μετά από γνώμη των αρμόδιων συλλογικών οργάνων όπου απαιτείται - τα οποία ανακύπτουν τόσο κατά την εφαρμογή των διατάξεων της κείμενης νομοθεσίας όσο και κατά την πορεία και εξέλιξη της πανεπιστημιακής ζωής. ΧΙΙΙ)Συγκροτεί την Επιτροπή Έρευνας και καθορίζει τη γενικότερη πολιτική του Ιδρύματος σε θέματα έρευνας. XΙV)Εγκρίνει το σχέδιο αξιοποίησης των Αγροκτημάτων και Γεωργικών Εγκαταστάσεων του Ιδρύματος. β)Αρμοδιότητες Πρυτανικού Συμβουλίου. Το Πρυτανικό Συμβούλιο είναι το ανώτατο εκτελεστικό και εισηγητικό προς τη Σύγκλητο όργανο του Γ.Π.Α.: Ι)Εισηγείται στη Σύγκλητο τον Προϋπολογισμό, το πρόγραμμα έργων και τις τυχόν τροποποιήσεις του και εποπτεύει την εφαρμογή των σχετικών αποφάσεων της Συγκλήτου. ΙΙ)Αποφασίζει για τις προτάσεις των Τμημάτων σχετικά με τη δημιουργία νέων θέσεων προσωπικού και εισηγείται στο Σ.Α.Π. και το Υπουργείο Εθνικής Παιδείας και Θρησκευμάτων. ΙΙΙ)Μεριμνά για την οργάνωση των υπηρεσιών της Κεντρικής Διοίκησης καθώς και για την τοποθέτηση μελών του Ε.Δ.Τ.Π. και του Διοικητικού Προσωπικού σ’ αυτές. IV)Αποφασίζει για ανάθεση διδακτικού έργου στα μέλη του ΔΕΠ του Τομέα ενός Τμήματος για μαθήματα του γνωστικού πεδίου που περιλαμβάνονται στο πρόγραμμα σπουδών άλλου Τμήματος, μετά από σχετική εισήγηση των Τμημάτων αυτών. V)Ασκεί όσες άλλες αρμοδιότητες του αναθέτει η Σύγκλητος με απόφασή της. γ)Αρμοδιότητες Γεν. Συνέλευσης Τμήματος (Γ.Σ. Τμήματος). Ασκεί τις αρμοδιότητες που προβλέπει ο νόμος 1268/82 (8 παρ. 2ε) και αναθέτει αρμοδιότητες στο Δ.Σ. (8 παρ. 3, γ, ιιι), χορηγεί άδειες απουσίας (11 παρ. 1, α) και εκπαιδευτικές άδειες (17 παρ. 3, γ) στα μέλη ΔΕΠ, Ε.Δ.Π., Ε.Δ.Τ.Π. αποφασίζει για: Εκλογή εκλεκτόρων (15 παρ. 4, β). Επανεξέταση απόφασης εκλεκτόρων με παραπομπή στην ΕΑΓΕ (15 παρ. 4, ζ). Άρση στασιμότητας μέλους ΔΕΠ (15 παρ. 5, ζ) Προκήρυξη θέσης (15 παρ. 1α). Θέματα εκπόνησης διδακτορικής διατριβής (35 παρ. 7, 36 παρ. 1, ν36 παρ. 2, αιι). Εκλογή διευθυντή εργαστηρίου ή φροντιστηρίου (7 παρ. 3). Πρόσληψη ειδικού επιστήμονα (18 παρ. 2, α) εντεταλμένου επίκουρου καθηγητή (18 παρ .2, β) και επισκέπτη καθηγητή (18 παρ. 1). Μονιμοποίηση λεκτόρων (31 παρ. 3, β) επίκουρων καθηγητών (32 παρ. 2, β) αναπληρωτών καθηγητών (33 παρ. 2) και καθηγητών (34 παρ. 3). Ένταξη επιστημονικού συνεργάτη σε θέση ΕΔΤΠ (35 παρ. 2, α, ιιι). Κατανομή εργαστηρίων (30 παρ. 4, β, γ), φροντιστηρίων (30 παρ. 4, β, γ) και προσωπικού (30 παρ. 3β, γ) στους Τομείς. Αντικατάσταση μαθημάτων από προγράμματα εφαρμογών (24 παρ. 9). Αντιστοιχία διδακτικών μονάδων (24 παρ. 3).  Μετάκληση καθηγητών (16 παρ. 2, 3, 4). Κατάρτιση, αναθεώρηση προγράμματος σπουδών (24, παρ. 6). Εκπρόσωπο στη Σύγκλητο (11 παρ. 1, β). Εκφέρει γνώμη για: Συγκρότηση σχολής (30 παρ. 5, α). Σύσταση τομέων (30 παρ. 4, α, γ, δ). Εσωτερικό κανονισμό Α.Ε.Ι. (11 παρ. 1, γ, νι). Έκδοση, διάθεση διδακτικών βιβλίων (23 παρ. 3). Δωρεάν εκτύπωση διατριβών (23 παρ. 3). Προτείνει: Ανάθεση διδασκαλίας σε διασχολικά ή διατμηματικά προγράμματα (24 παρ. 12, α). Ανάθεση διδασκαλίας σε μέλος ΔΕΠ άλλου τμήματος (24 παρ. 8). δ)Διοικητικό Συμβούλιο Τμήματος. Το Δ.Σ. Τμήματος: Ι)Εισηγείται προς τη Γ.Σ. την κατανομή των κονδυλίων στις διάφορες διδακτικές και ερευνητικές δραστηριότητες του Τμήματος. II)Αποφασίζει ύστερα από πρόταση των Τομέων για την τοποθέτηση και υπηρεσιακή κατάσταση του Ε.Δ.Τ.Π. ΙΙΙ)Αποφασίζει ύστερα από πρόταση των Τομέων την τοποθέτηση και τα καθήκοντα των Ε.Μ.Υ. IV)Aποφασίζει για όλες τις ατομικές, διοικητικές υποθέσεις των φοιτητών. V)Ύστερα από γνώμη των Τομέων υποβάλλει προτάσεις στο Πρυτανικό Συμβούλιο για δημιουργία νέων θέσεων Δ.Ε.Π. και Ε.Δ.Τ.Π.. VI)Κατανέμει τις κενές θέσεις Δ.Ε.Π. κατά Τομέα, σύμφωνα με τις ανάγκες του και κατά βαθμίδα κατά τρόπο που να εξασφαλίζει σύμμετρη κατανομή στις τέσσερις βαθμίδες. Για απόκλιση από τον κανόνα της σύμμετρης κατανομής, καθώς και μετατροπή ύστερα από την αρχική κατανομή μιας θέσης από μία βαθμίδα σε άλλη το Δ.Σ. του Τμήματος ζητά την έγκριση της Γ.Σ. Τμήματος. (Μετά τη σελ. 290,510) Σελ. 290,511 Τεύχος ΙΒ-8-2 Σελ. 55 Γεωπονικό Πανεπιστήμιο Αθηνών 16.Γ.α.116 VII)Ασκεί όσες αρμοδιότητες του αναθέτει η Γ.Σ. με ειδική απόφαση της. ε)Γενική Συνέλευση Τομέα. Ι)Εκλέγει τον Διευθυντή του Τομέα. ΙΙ)Συντονίζει το έργο του Τομέα στα πλαίσια των αποφάσεων της Γ.Σ. του Τμήματος. ΙΙΙ)Υποβάλλει προτάσεις προς τη Γ.Σ. Τμήματος, σχετικά με το πρόγραμμα σπουδών. IV)Κατανέμει τα κονδύλια του Τομέα στις διάφορες διδακτικές και ερευνητικές του δραστηριότητες. V)Αναθέτει καθήκοντα Διευθυντή Εργαστηρίου ή Φροντιστηρίου. VI)Αποφασίζει για την κατανομή του διδακτικού έργου στα μέλη του ΔΕΠ του Τομέα. Θητεία Μελών Συλλογικών Διοικητικών Οργάνων Άρθρ.11.-Η θητεία του Πρύτανη και Αντιπρυτάνεων είναι τριετής, των Προέδρων Τμημάτων και των εκπροσώπων των Τμημάτων διετής και των λοιπών μελών των πανεπιστημιακών οργάνων ετήσια. Η θητεία του Πρύτανη, των Αντιπρυτάνεων και των Προέδρων των Τμημάτων μπορεί να ανανεωθεί μέχρι δύο φορές. Σχέσεις μεταξύ των Συλλογικών  Διοικητικών Οργάνων Άρθρ.12.-1.Α.Σχέσεις μεταξύ Γ.Σ. Τομέα και Γ.Σ. Τμήματος. 1.Η Γ.Σ. Τομέα υποβάλλει προτάσεις προς τη Γ.Σ. Τμήματος, σχετικά με το πρόγραμμα σπουδών. Β.Σχέσεις μεταξύ Γ.Σ. Τομέα και Δ.Σ. Τμήματος. Ι.Η Γ.Σ. Τομέα παρέχει τη γνώμη της στο Δ.Σ. του Τμήματος σχετικά με τη δημιουργία νέων θέσεων Δ.Ε.Π. και Ε.Δ.Τ.Π. II.Η Γ.Σ. του Τομέα παρέχει τη γνώμη στο Δ.Σ. σχετικά με την τοποθέτηση και τα καθήκοντα των Ε.Μ.Υ., όπως επίσης και για την τοποθέτηση και υπηρεσιακή κατάσταση του Ε.Δ.Τ.Π. 2.Α.Σχέσεις μεταξύ Δ.Σ. και Γ.Σ. Τμήματος. Ι.Το Δ.Σ. εισηγείται στη Γ.Σ. την κατανομή των κονδυλίων στις διάφορες διδακτικές και ερευνητικές δραστηριότητες του Τμήματος. II.Το Δ.Σ. ασκεί τις αρμοδιότητες που του αναθέτει η Γ.Σ. με ειδική απόφασή της. Σελ. 290,512 Τεύχος ΙΒ-8-2 Σελ. 56 Β.Σχέσεις μεταξύ Δ.Σ. Τμήματος και Πρυτανικού Συμβουλίου. Ι.Το Δ.Σ. υποβάλλει προτάσεις στο Π.Σ. σχετικά με τη δημιουργία νέων θέσεων Δ.Ε.Π και Ε.Δ.Τ.Π. Γ.Σχέσεις μεταξύ Διοικητικών Συμβουλίων δύο ή περισσοτέρων Τμημάτων - Συγκλήτου. Ι.Η διδασκαλία κάθε διατμηματικού προγράμματος ανατίθεται με μερική απασχόληση σε μέλη του ΔΕΠ δύο ή περισσότερων Τμημάτων του Α.Ε.Ι., ύστερα από προτάσεις των Δ.Σ. των Τμημάτων αυτών. Με απόφαση της Συγκλήτου είναι δυνατή η οργάνωση διατμηματικών προγραμμάτων που οδηγούν σε ξεχωριστό πτυχίο. 3.Α.Σχέσεις μεταξύ Γ.Σ. Τμήματος και Συγκλήτου. Ι.Η Γ.Σ. υποβάλλει στη Σύγκλητο τα ετήσια προγράμματα σπουδών για τελική έγκριση. II.Η Γ.Σ. Τμήματος φέρει στη Σύγκλητο για έγκριση τις θέσεις Δ.Ε.Π. που προκηρύσσει. ΙΙΙ.Επίσης η Γ.Σ. Τμήματος παρέχει στη Σύγκλητο τη γνώμη της σχετικά με την κατάρτιση ή τροποποίηση του Εσωτερικού Κανονισμού Λειτουργίας. Μονομελή Διοικητικά Όργανα Άρθρ.13.-Τα μονομελή Διοικητικά Όργανα του Γ.Π.Α. κατά ιεραρχική σειρά είναι τα ακόλουθα: α)Πρύτανης, β)Αντιπρυτάνεις, γ)Πρόεδρος Τμήματος, δ)Διευθυντής Τομέα και ε)Διευθυντής Εργαστηρίου. Α.Πρύτανης: Ο Πρύτανης είναι το Ανώτατο μονομελές Διοικητικό Όργανο του Ιδρύματος και προέρχεται, πάντα από τη βαθμίδα του Καθηγητή ή Αναπληρωτή Καθηγητή. Ο Πρύτανης συγκαλεί το Πρυτανικό Συμβούλιο και τη Σύγκλητο, καταρτίζει την ημερήσια διάταξή τους, προεδρεύει των εργασιών τους, μεριμνά για την εφαρμογή των αποφάσεών τους και εκδίδει τη σχετική με την ανάληψη των καθηκόντων από μέλη του ΔΕΠ πράξη ή άλλη πράξη σύμφωνα με τις κείμενες διατάξεις. 16.Γ.α.116 Γεωπονικό Πανεπιστήμιο Αθηνών Ο Πρύτανης έχει υπό την εποπτεία του την καθόλου λειτουργία του Ιδρύματος και των παραρτημάτων του, τους διδάσκοντες και διδασκόμενους σ’ αυτό και το προσωπικό της Διοίκησης, επιβλέπει την υπό όλων τούτων τήρηση των Νόμων, εκπροσωπεί το ίδρυμα σε όλες τις σχέσεις του ενώπιον των Δικαστηρίων και κάθε άλλης αρχής, επικοινωνεί μετά του Υπουργού και κάθε άλλης αρχής και εκτελεί όλα τα καθήκοντα που προβλέπονται στο Νόμ. 1268/82 «για τη δομή και λειτουργία των Α.Ε.Ι.», όπως αυτός ισχύει κάθε φορά. Τέλος ο Πρύτανης μετέχει στο Συμβούλιο της Ανωτάτης Παιδείας. Τον Πρύτανη απόντα ή κωλυόμενο αναπληρώνει ο Αντιπρύτανης Ακαδημαϊκών Υποθέσεων και Προσωπικού στα θέματα της αρμοδιότητάς του και ο Αντιπρύτανης, Οικονομικού Προγραμματισμού και Ανάπτυξης στα αντίστοιχα θέματα της αρμοδιότητάς του. Τον Πρύτανη και έναν των Αντιπρυτάνεων απόντες ή κωλυομένους αναπληρώνει ο έτερος των Αντιπρυτάνεων. Β.Αντιπρυτάνεις: Οι Αντιπρυτάνεις Οικονομικού Προγραμματισμού και Ανάπτυξης και Ακαδημαϊκών Υποθέσεων και Προσωπικού επικουρούν τον Πρύτανη και ασκούν τις αντίστοιχες αρμοδιότητες σύμφωνα με τις σχετικές αποφάσεις της Συγκλήτου. Ο Αντιπρύτανης Ακαδημαϊκών Υποθέσεων και Προσωπικού επικουρεί τον Πρύτανη στην οργάνωση και την εποπτεία των προπτυχιακών και μεταπτυχιακών σπουδών, της βιβλιοθήκης και των Διοικητικών Υπηρεσιών του Γ.Π.Α. Ο Αντιπρύτανης Οικονομικού Προγραμματισμού και Ανάπτυξης επικουρεί τον Πρύτανη στην ανάπτυξη και διαχείριση των οικονομικών πόρων του Ιδρύματος και στην εποπτεία και οργάνωση των Νομικών Προσώπων Δημοσίου ή Ιδιωτικού Δικαίου του Ιδρύματος και του Ειδικού Λογαριασμού. Γ.Πρόεδρος Τμήματος: Ο Πρόεδρος Τμήματος είναι το Ανώτατο μονομελές Διοικητικό Όργανο στο επίπεδο του Τμήματος. Ο Πρόεδρος Τμήματος ανήκει στη βαθμίδα του Καθηγητή ή του Αναπληρωτή Καθηγητή και εκλέγεται μαζί με τον αναπληρωτή του από ειδικό σώμα εκλεκτόρων που απαρτίζεται από το σύνολο των μελών του Δ.Ε.Π., εκπροσώπους των φοιτητών ίσους προς τα μέλη του Δ.Ε.Π., εκπροσώπους των Ε.Μ.Υ. ίσους προς το 15% των μελών ΔΕΠ και εκπροσώπους του Ε.Δ.Τ.Π. ίσους προς το το 5% των μελών της Δ.Ε.Π. Η θητεία του Προέδρου Τμήματος είναι διετής. Ο Πρόεδρος του Τμήματος: Ι)Συγκαλεί τη Γενική Συνέλευση του Τμήματος, καθώς και το Διοικητικό Συμβούλιο και προεδρεύει στις συνεδριάσεις τους. ΙΙ)Εισηγείται στη Γενική Συνέλευση και στο Διοικητικό Συμβούλιο για θέματα αρμοδιότητάς τους. ΙΙΙ)Τηρεί μητρώα επιστημονικής δραστηριότητας κάθε μέλους του Διδακτικού Ερευνητικού Προσωπικού. IV)Μεριμνά για την εφαρμογή των αποφάσεων της Γ.Σ. και του Δ.Σ. V)συγκροτεί Επιτροπές για τη μελέτη ή διεκπεραίωση συγκεκριμένων θεμάτων και προΐσταται των υπηρεσιών του Τμήματος. Ο Πρόεδρος του Τμήματος δικαιούται να έχει μειωμένο διδακτικό έργο όχι όμως λιγότερο από 2 ώρες διδασκαλίας την εβδομάδα. Ο Πρόεδρος του Τμήματος κατά την απουσία του από τα καθήκοντά του αναπληρώνεται από το νόμιμο αναπληρωτή του. Δ.Διευθυντής Τομέα: Ο Διευθυντής Τομέα είναι το ανώτερο Διοικητικό Όργανο στο επίπεδο του Τομέα και ανήκει στη βαθμίδα του Καθηγητή ή του Αναπληρωτή Καθηγητή. Εκλέγεται μαζί με τον αναπληρωτή του από τη Γ.Σ. του Τομέα. Η θητεία του Διευθυντή και του αναπληρωτή του είναι ετήσια. Ο Διευθυντής του Τομέα συγκαλεί τη Γενική Συνέλευση του Τομέα καταρτίζει την ημερήσια διάταξη, προεδρεύει των εργασιών της και μεριμνά για την εφαρμογή των αποφάσεών της. Ε.Διευθυντής Εργαστηρίου ή Φροντιστηρίου: Ο Διευθυντής Εργαστηρίου ή Φροντιστηρίου εκλέγεται μαζί με τον αναπληρωτή του για χρονική περίοδο τριών χρόνων από τη Γ.Σ. του Τομέα ή του Τμήματος, ή από τη Σύγκλητο, ανάλογα με το που ανήκει το αντίστοιχο Εργαστήριο ή Φροντιστήριο, και ανήκει κατά προτεραιότητα στη βαθμίδα του Καθηγητή ή του Αναπληρωτή Καθηγητή. Η θητεία του Διευθυντή Εργαστηρίου ή Φροντιστηρίου μπορεί να ανανεώνεται χωρίς περιορισμό από το όργανο που τον εξέλεξε. Τα κριτήρια και η διαδικασία για την εκλογή του Διευθυντή ορίζονται με Π.Δ. Ο Διευθυντής Εργαστηρίου ή Φροντιστηρίου υποβάλλει προτάσεις στο Διευθυντή του Τομέα ή στον Πρόεδρο του Τμήματος ή στον Αντιπρύτανη Ακαδημαϊκών Υποθέσεων, ανάλογα με το που ανήκει το Εργαστήριο ή Φροντιστήριο για επιλογή και διάθεση Ειδικών Μεταπτυχιακών Υποτροφιών. Οι αρμοδιότητες του Δ/ντή καθορίζονται από τον Εσωτερικό Κανονισμό του Εργαστηρίου ή Φροντιστηρίου. ΚΕΦΑΛΑΙΟ Β' ΕΚΛΟΓΙΚΕΣ ΔΙΑΔΙΚΑΣΙΕΣ Εκλογή και εξέλιξη μελών Δ.Ε.Π. Άρθρ.14.-Μέλη εκλεκτορικών σωμάτων για εκλογή ή εξέλιξη μελών ΔΕΠ δεν μπορεί να ορίζονται και συνεπώς να συμμετέχουν στην εκλογή ή εξέλιξη αυτών, συγγενείς εξ αίματος ή αγχιστείας, μέχρι τετάρτου βαθμού συμπεριλαμβανομένου, με κρινόμενο υποψήφιο. Επίσης δεν μπορούν να συμμετέχουν μετά από απόφαση της Γ.Σ. στις ίδιες διαδικασίες κρίσης ή εξέλιξης μελών Δ.Ε.Π. και οφείλουν να απέχουν μέλη τα οποία αποδεδειγμένα έχουν ιδιαίτερο δεσμό ή εξαιρετική σχέση ή έχθρα ή οξεία αντίθεση, με κάποιον από τους υποψηφίους. Οι ανωτέρω λόγοι εξαιρέσεως ισχύουν ακόμη για οποιαδήποτε κατηγορία προσωπικού που η εκλογή ή εξέλιξη απαιτεί κρίση αρμοδίου οργάνου. (Μετά τη σελ. 290,512) Σελ. 290,513 Τεύχος ΙΒ-8-2 Σελ. 57 Γεωπονικό Πανεπιστήμιο Αθηνών 16.Γ.α.116 Εκλογή Πρυτάνεως - Αντιπρυτάνεων Άρθρ.15.-1.Η εκλογή Πρυτάνεως και Αντιπρυτάνεων του Γ.Π.Α., διεξάγεται πριν από την έναρξη των θερινών διακοπών του έτους που λήγει η θητεία τους. 2.Η ημερομηνία διεξαγωγής των Πρυτανικών εκλογών ως και η Εφορευτική Επιτροπή διεξαγωγής τους ορίζονται με απόφαση του Πρυτανικού Συμβουλίου. 3.Ο απερχόμενος πρύτανης εκδίδει πρόσκληση για την υποβολή υποψηφιοτήτων και καθορίζει την ημερομηνία λήξης της προθεσμίας υποβολής τους. Η προθεσμία αυτή δεν μπορεί να είναι μικρότερη των 10 ημερών. 4.Οι υποψηφιότητες κοινοποιούνται προς τα μέλη της Πανεπιστημιακής Κοινότητας. Εν συνεχεία ο απερχόμενος Πρύτανης καλεί τους υποψηφίους Πρυτάνεις και Αντιπρυτάνεις ν’ αναπτύξουν το πρόγραμμά τους σε χώρο και χρόνο που καθορίζονται στην πρόσκληση. Τη σχετική συζήτηση καλούνται να παρακολουθήσουν όλα τα μέλη του Ιδρύματος. 5.Τους εκλέκτορες εκλογής Πρυτάνεως και Αντιπρυτάνεων συγκαλεί ο απερχόμενος Πρύτανης με ειδική πρόσκληση που ορίζει τον τόπο, την ημέρα και την ώρα διεξαγωγής. 6.Οι εκπρόσωποι του Ε.Ε.Π. που θα συμμετάσχουν στην εκλογή Πρυτάνεως και Αντιπρυτάνεων επιλέγονται με συλλογική απόφαση των μελών τους, μερίμνη του Συλλόγου τους και ελλείψει τούτου μερίμνη του Πρυτάνεως του Γ.Π.Α. 7.Οι υποψηφιότητες για το αξίωμα του Πρυτάνεως και των Αντιπρυτάνεων υποβάλλονται στην Πρυτανεία του Γ.Π.Α. το αργότερο 10 ημέρες πριν από την ημέρα διεξαγωγής της. 8.Η ψηφοφορία σύμφωνα με την κείμενη νομοθεσία άρθρ. 11, παρ. 3δ του Νόμ. 1268/82 είναι μυστική και διεξάγεται δια ψηφοδελτίων σε ειδική ψηφοδόχο η οποία πριν από την έναρξη της ψηφοφορίας ελέγχεται από τα μέλη της Εφορευτικής Επιτροπής και σφραγίζεται. Η διάρκεια της ψηφοφορίας καθορίζεται από την Εφορευτική Επιτροπή. 9.Μετά το τέλος τη ψηφοφορίας και την καταμέτρηση των ψήφων συντάσσεται και υπογράφεται πρακτικό αποτελέσματος εκλογής από όλα τα μέλη της Εφορευτικής Επιτροπής και υποβάλλεται στον Πρύτανη του Γ.Π.Α. Σελ. 290,514 Τεύχος ΙΒ-8-2 Σελ. 58 10.Αν το αποτέλεσμα της εκλογής δεν αποβεί θετικό η ψηφοφορία επαναλαμβάνεται την επομένη ημέρα, την ίδια ώρα και στον αυτό τόπο μεταξύ των δύο ψηφοδελτίων που πλειοψήφισαν οπότε εκλέγεται όποιο συγκεντρώσει τις περισσότερες ψήφους. Εκλογή Προέδρων Τμημάτων Άρθρ.16.-1.Η εκλογή Προέδρων Τμημάτων του Ιδρύματος, ως και των Αναπληρωτών τους γίνεται πριν από την έναρξη των θερινών διακοπών του έτους που λήγει η θητεία τους. 2.Τα ειδικά εκλεκτορικά σώματα εκλογής Προέδρων και Αναπληρωτών τους συγκαλούνται από τον Πρύτανη του Γ.Π.Α. ο οποίος και προεδρεύει στο σώμα χωρίς ψήφο εφόσον δεν είναι εκλέκτορας. 3.Οι εκπρόσωποι των φοιτητών αναδεικνύονται από το Φοιτητικό Σύλλογο σύμφωνα με τις κείμενες διατάξεις (άρθρ. 2 του Νόμ. 1268 /82 και 79 παρ. 1 του Νόμ. 1566/1985). 4.Οι εκπρόσωποι των μη διδακτόρων Επιμελητών, Βοηθών και Επιστημονικών Συνεργατών εκλέγονται σύμφωνα με το άρθρ. 35 παρ. 5 του Νόμ. 1268/82 με συλλογική απόφαση των μελών τους, μερίμνη του Συλλόγου που τους καλύπτει. 5.Οι εκπρόσωποι των Ε.Μ.Υ. επιλέγονται σύμφωνα με το άρθρ. 35 (παρ. 5) του Νόμ. 1268/82 με συλλογική απόφαση των μελών τους, μερίμνη του Συλλόγου που τους καλύπτει και ελλείψει τούτου μερίμνη του Πρυτάνεως του Γ.Π.Α. 6.Οι εκπρόσωποι του Ε.Δ.Τ.Π. υποδεικνύονται με ευθύνη του Συλλόγου τους. 7.Στο Ειδικό Σώμα των Εκλεκτόρων, Προέδρων και Αναπληρωτών αυτών δεν συμμετέχουν τα μέλη του ΔΕΠ τα οποία κατά το Σύνταγμα δεν ασκούν διδακτικά ή ερευνητικά ή διοικητικά καθήκοντα (π.χ. βουλευτές). 8.Στην αρχή της συνεδρίας των Ειδικών Εκλεκτορικών Σωμάτων εκλέγεται Εφορευτική Επιτροπή η οποία έχει την ευθύνη της ομαλής διεξαγωγής των εκλογών, αποτελούμενη από εκπροσώπους των φορέων που συμμετέχουν στην ψηφοφορία. Της Εφορευτικής Επιτροπής προεδρεύει ο Πρύτανης του Γ.Π.Α. 16.Γ.α.116 Γεωπονικό Πανεπιστήμιο Αθηνών 9.Οι υποψηφιότητες για τα αξιώματα Προέδρων και Αναπληρωτών Προέδρων υποβάλλονται στην Πρυτανεία του Γ.Π.Α. το αργότερο δέκα ημέρες πριν από την ημερομηνία διεξαγωγής της εκλογής. Οι υποψηφιότητες για τα αξιώματα των Προέδρων και των Αναπληρωτών υποβάλλονται κεχωρισμένα και εκλέγονται με ανεξάρτητες ψηφοφορίες. Εν συνεχεία ο Πρύτανης του Ιδρύματος καλεί τους υποψηφίους Προέδρους και τους Αναπληρωτές Προέδρων ν’ αναπτύξουν το πρόγραμμά τους ενώπιον του εκλεκτορικού σώματος σε χώρο και χρόνο που καθορίζονται στην πρόσκληση. Τη σχετική συζήτηση μπορούν να παρακολουθήσουν όλα τα μέλη του Γ.Π.Α. Η πρόσκληση για την υποβολή υποψηφιοτήτων γίνεται με ανακοίνωση του Πρυτάνεως, ο οποίος καλεί τους υποψηφίους να υποβάλουν υποψηφιότητα ενός προθεσμίας τουλάχιστον 10 ημερών. Οι υποψηφιότητες κοινοποιούνται σε όλα τα μέλη του εκλεκτορικού σώματος που τα αφορούν για να λάβουν γνώση. 10.Η ψηφοφορία σύμφωνα με την κείμενη νομοθεσία άρθρ. 8 (παρ. 4δ) του Νόμ. 1268/82 είναι μυστική και διεξάγεται δια ψηφοδελτίων σε ειδική ψηφοδόχο η οποία πριν από την έναρξη της ψηφοφορίας ελέγχεται από τα μέλη της Εφορευτικής Επιτροπής και σφραγίζεται. Η διάρκεια της ψηφοφορίας καθορίζεται από την Εφορευτική Επιτροπή. 11.Μετά το τέλος των προβλεπομένων από το Νόμο ψηφοφοριών και την καταμέτρηση των ψήφων συντάσσεται και υπογράφεται πρακτικό αποτελέσματος εκλογής από τα μέλη της Επιτροπής και υποβάλλεται στη Γραμματεία του Τμήματος για τα περαιτέρω. 12.Αν κατά τη διαδικασία εκλογής Προέδρου Τμήματος δεν υπάρξει υποψηφιότητα, η Σύγκλητος με απόφασή της διορίζει προσωρινό Πρόεδρο Τμήματος. Η διαδικασία εκλογής Προέδρου επαναλαμβάνεται το συντομότερο δυνατόν σε ημερομηνία που ορίζεται από τη Σύγκλητο. Εκλογή Διευθυντών Τομέων Άρθρ.17.-1.Η εκλογή διευθυντών Τομέων του Πανεπιστημίου και των Αναπληρωτών τους γίνεται πριν από την έναρξη των θερινών διακοπών εκάστου έτους. 2.Τις Γενικές Συνελεύσεις των Τομέων για την εκλογή Δ/ντών Τομέων ή Αναπληρωτών συγκαλούν οι Πρόεδροι των Τμημάτων και σε απουσία ή κώλυμα οι Αναπληρωτές Προέδρων, αφού προηγουμένως ζητήσουν να οριστούν οι εκπρόσωποι των φοιτητών και ο εκπρόσωπος των μη διδακτόρων Επιμελητών, Βοηθών, Επιστ. Συνεργατών κ.λπ. 3.Οι εκπρόσωποι των φοιτητών υποδεικνύονται με ευθύνη του Συλλόγου των φοιτητών της Σχολής σύμφωνα με τις κείμενες διατάξεις. 4.Ο εκπρόσωπος των μη διδακτόρων Επιμελητων Βοηθών ή Επιστ. Συνεργατών επιλέγεται μεταξύ των μη διδακτόρων που ανήκουν στον Τομέα με ευθύνη του Συλλόγου τους. 5.Υποψηφιότητες υποβάλλονται από τους έχοντες δικαίωμα προς τούτο κατά τη συνεδρία εκλογής. 6.Το αποτέλεσμα της εκλογής Διευθυντών Τομέων και Αναπληρωτών ανακοινώνεται αμελητί στην Πρυτανεία του Πανεπιστημίου. Επιτροπές και Συμβούλια του Ιδρύματος Άρθρ.18.-1.Ειδικό Ταμείο του Γεωργικού Πανεπστημίου Αθηνών: Η σύνθεση και οι αρμοδιότητες αυτού καθορίζονται από το Β.Δ.της 30ής Μαΐου 1945 «περί του Ειδικού Ταμείου της Α.Γ.Σ.Α.» όπως τούτο τροποποιήθηκε και συμπληρώθηκε μεταγενέστερα. 2.Επιτροπή Αξιοποίησης Αγροκτημάτων και Γεωργικών Εγκαταστάσεων του Γ.Π.Α.: Η σύνθεση και οι αρμοδιότητές της καθορίζονται από τα άρθρ. 10 και επόμενα του Β.Δ/τος της 18ης Σεπτ. 1944 «περί της εκμεταλλεύσεως του κτήματος της Α.Γ.Σ.Α. «και τη με αριθ. Β1/274/30 Απρ. 1987 (ΦΕΚ τ.Β' 282/9.6.1987) Υπουργική Απόφαση «Μετονομασία, ανασυγκρότηση και επανακαθορισμός αρμοδιοτήτων της Επιτροπής εκμετάλλευσης Αγροκτημάτων της Α.Γ.Σ.Α.». 3.Επιτροπή κτηνοτροφείου του Γ.Π.Α.: Η σύνθεση και οι αρμοδιότητες της επιτροπής αυτής έχουν ως εξής: Η Επιτροπή του Κτηνοτροφείου της Σχολής αποτελείται από τους Δ/ντές των Εργαστηρίων Γενικής και Ειδικής Ζωοτεχνίας, Διατροφής Ζώων και Ανατομίας και Φυσιολογίας Αγροτικών Ζώων, με αναπληρωτές τους μέλη ΔΕΠ των αντίστοιχων Εργαστηρίων που ορίζονται από το Τμήμα Ζωϊκής Παραγωγής. Της Επιτροπής προεδρεύει ο Διευθυντής του Εργαστηρίου Ζωοτεχνίας, ο οποίος επικουρείται από τα λοιπά μέλη της Επιτροπής σε θέματα της ειδικότητάς τους. Η επιτροπή μεριμνά για τη σύνταξη και την υποβολή στο Ειδικό Ταμείο του Ιδρύματος προϋπολογισμού Εσόδων - Εξόδων κάθε οικονομικού έτους και γενικότερα για την άρτια λειτουργία του Κτηνοτροφείου. 4.Κτιριακή Επιτροπή του Γ.Π.Α.: Η σύνθεση και οι αρμοδιότητές της προβλέπονται από το Π.Δ/γμα με αριθ. 18 της 8 Ιαν. 1981 (ΦΕΚ τ.Α' 14/16.1.1981) «περί συνθέσεως αρμοδιοτήτων και λειτουργίας της Επιτροπής εκτελέσεως έργων και προμηθειών της Α.Γ.Σ.Α.», όπως τούτο τροποποιήθηκε και συμπληρώθηκε μεταγενέστερα με την Β1/448/5.6.1989 (ΦΕΚ τ.Β' 452/12.6.1989) υπουργική απόφαση. 5.Εφορία βιβλιοθήκης: Η σύνθεση και οι αρμοδιότητές της προβλέπονται από το Β.Δ/γμα της 13ης Μαΐου 1945 ΦΕΚ τ.Α΄ 122/1945 «περί των δημοσιευμάτων και της βιβλιοθήκης της Α.Γ.Σ.Α.». 6.Υπηρεσιακό Συμβούλιο Προσωπικού (Ε.Δ.Π.): Η σύνθεση και οι αρμοδιότητές του προβλέπονται από το Β.Δ. 506/1969 (ΦΕΚ τ.Α' 155/8.8.1969) «περί συστάσεως συνθέσεως κ.λπ. Υπηρεσιακού Συμβουλίου Βοηθητικού Διδακτικού Προσωπικού της ΑΓΣΑ». 7.Υπηρεσιακό Συμβούλιο Διοικητικού Προσωπικού: Η σύνθεση και οι αρμοδιότητές του προβλέπονται από τις διατάξεις του Νόμ. 1586/1986 ΦΕΚ τ.Α' 37/1.4.1986) και τη με αριθ. Β1/4/5.1.1988 (ΦΕΚ τ.Β' 42/2.2.1988) κοινή Υπουργική Απόφαση του Υπουργού Εθνικής Παιδείας και Θρησκευμάτων και Υπουργού Προεδρίας. (Μετά τη σελ. 290,514) Σελ. 290,515 Τεύχος ΙΒ-8-2 Σελ. 59 Γεωπονικό Πανεπιστήμιο Αθηνών 16.Γ.α.116 8.Επιτροπή Δημοσιευμάτων: Η σύνθεση και οι αρμοδιότητές της προβλέπονται από το Β.Δ/γμα της 13ης Μαΐου 1945 ΦΕΚ τ.Α' 122/1945 «περί των δημοσιευμάτων και της βιβλιοθήκης της Α.Γ.Σ.Α.». 9.Ειδικός Λογαριασμός Αξιοποιήσεως Κονδυλίων για την εκτέλεση ερευνητικών έργων του Γ.Π.Α. Η σύνθεση και οι αρμοδιότητες του Ειδικού Λογαριασμού της Σχολής προβλέπονται, από τις διατάξεις του Π.Δ. 432/1981 (ΦΕΚ τ.Α' 118/5.5.1981) «περί συστάσεως Ειδικού Λογαριασμού αξιοποιήσεως κονδυλίων για την εκτέλεση ερευνητικών έργων στα Α.Ε.Ι.» και από τον Εσωτερικό Κανονισμό του Ιδρύματος. 10.Φοιτητική Λέσχη: Η σύνθεση λειτουργίας της προβλέπεται από τις διατάξεις του άρθρ. 49 του Νόμ. 1404/1983 «για τη δομή και λειτουργία των τεχνολογικών και Εκπαιδευτικών Ιδρυμάτων» από το Π.Δ. 387/1983 «λειτουργία, οργάνωση, διοίκηση φοιτητικών λεσχών στα Α.Ε.Ι. και παροχή δωρεάν σίτισης στους φοιτητές». ΚΕΦΑΛΑΙΟ Γ' Διδακτικό-Ερευνητικό Προσωπικό Άρθρ.2.-1.Τα Συλλογικά Πανεπιστημιακά Όργανα του Γ.Π.Α. σύμφωνα, με τα άρθρ.8-11 του Νόμ. 1268/82 είναι: Σελ. 290,508(α) Τεύχος ΙΒ-8-2 Σελ. 52 α)Η Σύγκλητος του Ιδρύματος, β)Το Πρυτανικό Συμβούλιο, γ)Η Γενική Συνέλευση Τμήματος, δ)Το Διοικητικό Συμβούλιο Τμήματος, ε)Η Γενική Συνέλευση Τομέα, 2.Τα Συλλογικά Διοικητικά Όργανα, της παρ. 1 του παρόντος άρθρου έχουν τη σύνθεση που προβλέπεται από το Νόμ. 1268/82. 3.Η διαδικασία συζήτησης θεμάτων και λήψης αποφάσεων στα πανεπιστημιακά όργανα είναι η ακόλουθη: α)Διαβιβάζονται ή αναπτύσσονται οι εισηγήσεις από τους εισηγητές του κάθε θέματος. Οι εισηγήσεις είναι γραπτές εκτός αν το σώμα δεχτεί προφορικές εισηγήσεις σε κάποια θέματα. Οι γραπτές εισηγήσεις διανέμονται υποχρεωτικά, μαζί με την ημερήσια διάταξη με ευθύνη της Γραμματείας της Συγκλήτου. β)Πάνω στις εισηγήσεις γίνονται διευκρινιστικές ερωτήσεις στις οποίες απαντούν οι εισηγητές. γ)Συντάσσεται κατάλογος ομιλητών και γίνονται ομιλίες σε χρόνο ο οποίος καθορίζεται από το σώμα για κάθε θέμα. Προτάσεις ή τροπολογίες καταθέτονται γραπτές. δ)Ακολουθούν οι δευτερολογίες των εισηγητών οι οποίες σχολιάζουν τις νέες προτάσεις ή τροπολογίες. ε)Τέλος οι εισηγήσεις ή προτάσεις τίθενται σε ψηφοφορία εάν δεν υπάρχει ομοφωνία των μελών των οργάνων που έχουν δικαίωμα ψήφου. στ)Για κάθε διαδικαστικό θέμα που προκύπτει αποφασίζει το σώμα. Σύνθεση και λειτουργία Συγκλήτου Άρθρ.19.-α.Οι θέσεις ΔΕΠ είναι θέσεις πλήρους και αποκλειστικής απασχόλησης. Κατοχή δεύτερης θέσης είναι δυνατή κατ' εξαίρεση για περιπτώσεις που προβλέπονται από την κειμένη νομοθεσία. Η άδεια κατοχής δεύτερης θέσης παρέχεται από τη Σύγκλητο ύστερα από ειδικά αιτιολογημένη εισήγηση των Γενικών Συνελεύσεων των Τμημάτων. Επίσης είναι δυνατή η παροχή υπηρεσιών στο Δημόσιο ή σε Ν.Π.Δ.Δ. με την ίδια διαδικασία. β.Στις υποχρεώσεις του ΔΕΠ περιλαμβάνονται: Η συμβολή στη διαμόρφωση των εκπαιδευτικών προγραμμάτων (προπτυχιακού και μεταπτυχιακού επιπέδου) του Πανεπιστημίου. Η μέριμνα για την καλή λειτουργικότητα των εργαστηρίων, φροντιστηρίων έτσι ώστε να εξασφαλίζεται η αποτελεσματική εκπαίδευση και έρευνα. Η διεξαγωγή διδασκαλίας σύμφωνα με τα εκπαιδευτικά προγράμματα (προπτυχιακού και μεταπτυχιακού επιπέδου) του Πανεπιστημίου και ο προγραμματισμός και η εποπτεία των εξεταστικών διαδικασιών. Η παρακολούθηση της πορείας των σπουδών των φοιτητών, της πρακτικής εξάσκησης και η καθοδήγηση στην εκπόνηση των πτυχιακών μελετών. Η ουσιαστική συμμετοχή στη διαμόρφωση και διεξαγωγή των ερευνητικών προγραμμάτων του Πανεπιστημίου και η καθοδήγηση μεταπτυχιακών σπουδαστών και υποψηφίων διδακτόρων εν γένει. Σελ. 290,516 Τεύχος ΙΒ-8-2 Σελ. 60 Η ενεργός συμμετοχή στα συλλογικά πανεπιστημιακά όργανα και λοιπές επιτροπές και συμβούλια του Ιδρύματος. Η ευθύνη της διεκπεραίωσης του εκπαιδευτικού ερευνητικού και διοικητικού έργου των λειτουργικών μονάδων του Πανεπιστημίου (τομείς, εργαστήρια, φροντιστήρια και λοιπές μονάδες του Γ.Π.Α.). Η συμβολή στη γενικότερη ανάπτυξη του Πανεπιστημίου όπως π.χ. στην αξιοποίηση των αγροκτημάτων της, κτηνοτροφείων, θερμοκηπίων, προτύπων γεωργικών βιομηχανιών και εν γένει όλων των εγκαταστάσεων που διαθέτει το Πανεπιστήμιο. Τα ανωτέρω καθήκοντα ανατίθενται στα μέλη ΔΕΠ με αποφάσεις των αρμοδίων συλλογικών οργάνων του Ιδρύματος. γ.Η πλήρης και αποκλειστική απασχόληση του ΔΕΠ μπορεί να είναι διαρκής ή διακεκομμένη ανάλογα με τις ιδιαιτερότητες των Εργαστηρίων ή Φροντιστηρίων που θα πρέπει να λειτουργούν σύμφωνα με τις εκπαιδευτικές και ερευνητικές υποχρεώσεις τους. Επισκέπτες Καθηγητές - Ειδικοί Επιστήμονες Εντεταλμένοι Επίκουροι Καθηγητές Άρθρ.20.-α.Τα καθήκοντα και οι υποχρεώσεις των επισκεπτών καθηγητών καθορίζονται στις αποφάσεις των Γενικών Συνελεύσεων των Τμημάτων που τους καλούν για ειδικές εκπαιδευτικές και ερευνητικές ανάγκες. β.Τα καθήκοντα των ειδικών επιστημόνων και των εντεταλμένων επίκουρων καθηγητών καθορίζονται στις συμβάσεις προσλήψεως. 16.Γ.α.116 Γεωπονικό Πανεπιστήμιο Αθηνών Μη διδάκτορες Επιμελητές, Βοηθοί  και Επιστημονικοί Συνεργάτες Άρθρ.21.-α.Οι θέσεις του προσωπικοί αυτού είναι θέσεις πλήρους και αποκλειστικής απασχόλησης. β.Συμμετέχουν στα εκπαιδευτικά και ερευνητικά προγράμματα του Πανεπιστημίου. Πιο συγκεκριμένα: Στα πλαίσια της συμμετοχής τους στην εκπαίδευση, τους ανατίθεται η εκτέλεση εκπαιδευτικού έργου (δηλαδή η υπεύθυνη διεξαγωγή φροντιστηρίων και εργαστηριακών ασκήσεων) ύστερα από αποφάσεις των αρμοδίων οργάνων του Πανεπιστημίου. Στο ανατιθέμενο έργο περιλαμβάνεται η εξέταση και βαθμολόγηση των εργαστηριακών ή φροντιστηριακών ασκήσεων που διδάσκουν. Συμμετέχουν στην καθοδήγηση της εκπόνησης πτυχιακών μελετών και στην παρακολούθηση της πρακτικής εξάσκησης των φοιτητών καθώς και στην εποπτεία των εξεταστικών διαδικασιών. Μεριμνούν για την καλή λειτουργικότητα των εργαστηρίων ή φροντιστηρίων και του εξοπλισμού τους με τα απαραίτητα όργανα, συσκευές, παρασκευάσματα, εργαστηριακά υλικά κ.λπ. Συμμετέχουν ενεργά στα συλλογικά πανεπιστημιακά όργανα καθώς και στις επιτροπές και συμβούλια του Ιδρύματος. Συμβάλλουν στη γενικότερη ανάπτυξη του Πανεπιστημίου όπως καθορίζεται για τα μέλη του ΔΕΠ. Η ανάθεση των παραπάνω καθηκόντων γίνεται από τα αρμόδια πανεπιστημιακά όργανα που θα πρέπει κατά προτεραιότητα να λαμβάνουν υπόψη τους τις υποχρεώσεις του προσωπικού αυτού που σχετίζονται με την εκπόνηση της διδακτορικής τους διατριβής. γ.Οι όροι απασχόλησης και η διάρκειά της για το προσωπικό αυτό είναι οι αυτοί με εκείνους των μελών των ΔΕΠ. Ειδικό Εκπαιδευτικό Προσωπικό Άρθρ.22.-α.Οι θέσεις Ε.Ε.Π. είναι θέσεις πλήρους και αποκλειστικής απασχόλησης. β.Στα καθήκοντα των μελών Ε.Ε.Π. περιλαμβάνονται: Η παροχή του ειδικού διδακτικού έργου για το οποίο προσλήφθηκαν αλλά και έργου συναφούς προς αυτό. Η ενεργός συμμετοχή στις εκπαιδευτικές και εξεταστικές διαδικασίες του Ιδρύματος ανάλογα με τα όσα ισχύουν για τους μη διδάκτορες, Επιμελητές, Βοηθούς και Επιστημονικούς Συνεργάτες. Η παροχή υπηρεσιακού έργου συναφούς με την επιστημονική τους κατάρτιση και την επαγγελματική τους ιδιότητα. Η ενεργός συμμετοχή στα συλλογικά πανεπιστημιακά όργανα καθώς και σε επιτροπές και συμβούλια του Ιδρύματος. Η ανάθεση των καθηκόντων γίνεται από τα αρμόδια κατά περίπτωση συλλογικά όργανα. γ.Η εν γένει απασχόλησή τους δεν μπορεί να είναι βραχύτερη των 30 ωρών ανά εβδομάδα. Ειδικό Διοικητικό και Τεχνικό Προσωπικό Άρθρ.23.-α.Οι θέσεις Ε.Δ.Τ.Π. είναι θέσεις πλήρους και αποκλειστικής απασχόλησης. β.Στα καθήκοντα των μελών Ε.Δ.Τ.Π. περιλαμβάνονται: Η μέριμνα για την οργάνωση των ασκήσεων των εργαστηρίων και φροντιστηρίων, η παροχή επικουρικού έργου υποδομής κατά τη διεξαγωγή τους και η συμμετοχή τους στην επιτήρηση των εξετάσεων. Η διαχείριση (τοποθέτηση, συντήρηση, φύλαξη) επιστημονικών οργάνων, συσκευών και λοιπών υλικών των εργαστηρίων και φροντιστηρίων. Η προετοιμασία και οργάνωση των εργαστηριακών και φροντιστηριακών χώρων ώστε να είναι κατάλληλοι για τη διεξαγωγή των ασκήσεων. Η παροχή επικουρικού έργου υποδομής στην ερευνητική δραστηριότητα του εργαστηρίου ή φροντιστηρίου. Η συμμετοχή αυτή αναγνωρίζεται σύμφωνα με την ακαδημαϊκή δεοντολογία. Η σύνταξη, δακτυλογράφηση και διεκπεραίωση εγγράφων και εντύπων των εργαστηρίων και φροντιστηρίων που αφορούν αποκλειστικά αυτά, η τήρηση των βιβλίων που προβλέπονται από την κείμενη νομοθεσία και γενικά η διοικητική υποστήριξη των εργαστηρίων, φροντιστηρίων και των τομέων. Η ενεργός συμμετοχή στα συλλογικά πανεπιστημιακά όργανα καθώς και σε επιτροπές και συμβούλια του Ιδρύματος. Η ανάθεση των καθηκόντων στα μέλη του Ε.Δ.Τ.Π. που ήδη υπηρετούν γίνεται με απόφαση του αρμόδιου κατά περίπτωση συλλογικού οργάνου. Στην απόφαση αυτή, καθορίζονται τα ειδικότερα καθήκοντα ανάλογα με τα προσόντα, την ειδίκευση και εμπειρία που διαθέτουν τα μέλη του Ε.Δ.Τ.Π. Για τα νέα μέλη Ε.Δ.Τ.Π. τα απαιτούμενα προσόντα ειδίκευσης και εμπειρίας καθορίζονται στην προκήρυξη της υπό πλήρωση θέσης. Σε μέλη του Ε.Δ.Τ.Π. με ειδικά προσόντα είναι δυνατόν να ανατίθεται εκπαιδευτικό εργαστηριακό έργο ανταποκρινόμενο στη φύση του πτυχίου ή στην επαγγελματική ειδίκευση του μέλους. γ.Η εν γένει απασχόληση των μελών του ΕΔΤΠ καθορίζεται σε 35 ώρες εβδομαδιαίως. Ειδικότερα όσον αφορά τα μέλη του ΕΔΤΠ που προσφέρουν επικουρική τεχνική βοήθεια στην οργάνωση και διεξαγωγή φροντιστηρίων και εργαστηριακών ασκήσεων, η απασχόλησή τους είναι συνεχής ή διακεκομμένη και ρυθμίζεται με τρόπο που εξασφαλίζει την άψογη αποδοτικότητα της εκπαιδευτικής διαδικασίας και ανεξάρτητα από το όριο της ελάχιστης απασχόλησης. Άδειες προσωπικού Άρθρ.24.-1.Προσωπικό Δ.Ε.Π. Όλα τα μέλη ΔΕΠ δικαιούνται άδειας θερινών διακοπών διάρκειας 35 ημερών συνολικά εφόσον δεν παρακωλούνται οι ερευνητικές και εκπαιδευτικές υποχρεώσεις των εργαστηρίων και φροντιστηρίων. Οι  σχετικές άδειες προγραμματίζονται έτσι ώστε να  εξασφαλίζεται κατά το δυνατόν η συνεχής λειτουργία (Μετά τη σελ. 290,516) Σελ. 290,517 Τεύχος ΙΒ-8-2 Σελ. 61 Γεωπονικό Πανεπιστήμιο Αθηνών 16.Γ.α.116 των εργαστηρίων και φροντιστηρίων καθ' όλο το θερινό διάστημα Ιουλίου - Αυγούστου. Υπηρεσιακοί λόγοι απαιτούν τη συνεχή λειτουργία όλων των μονάδων του Ιδρύματος αλλά επιπρόσθετα για την περίπτωση των εργαστηρίων και φροντιστηρίων η συνεχής λειτουργία είναι απαραίτητα τόσο για την πραγματοποίηση της πρακτικής εξάσκησης των φοιτητών όσο και για τη συνέχιση των ερευνητικών προγραμμάτων. Ο προγραμματισμός των αδειών γίνεται κατά εργαστήριο ή φροντιστήριο από όλα τα μέλη του και με την ευθύνη του Διευθυντή του. Τα συλλογικά φύλλα άδειες εγκρίνονται από τον αρμόδιο Τομέα και δια του Τμήματος διαβιβάζονται στην Πρυτανεία για τη χορήγηση των σχετικών αδειών. Τα μέλη του ΔΕΠ πρέπει να γνωστοποιούν εγγράφως στον Τομέα τον τόπο της διαμονής τους κατά τη διάρκεια της απουσίας από την έδρα του Ιδρύματος, εφόσον είναι δυνατόν. Για σοβαρούς προσωπικούς ή οικογενειακούς λόγους είναι δυνατή η χορήγηση πρόσθετης άδειας χωρίς αποδοχές μέχρι 15 ημέρες από τον Πρύτανη και μέχρι 30 ημέρες από τη Σύγκλητο του Ιδρύματος ή το Πρυτανικό Συμβούλιο. Λοιπές άδειες και απουσίες μελών του ΔΕΠ χορηγούνται σύμφωνα με την κείμενη νομοθεσία. 2.Μη διδάκτορες, επιμελητές, βοηθοί, επιστημονικοί συνεργάτες, Ε.Ε.Π., Ε.Δ.Τ.Π. και Διοικητικοί υπάλληλοι. Για τα μέλη του προσωπικού αυτού ισχύουν τα αναφερόμενα στην προηγούμενη παράγραφο. ΚΕΦΑΛΑΙΟ Δ' ΤΙΜΗΤΙΚΟΙ ΤΙΤΛΟΙ - ΚΟΙΝΩΝΙΚΕΣ ΕΚΔΗΛΩΣΕΙΣ Ομότιμοι Καθηγητές Άρθρ.25.-Η Σύγκλητος μετά από πρόταση του Τμήματος μπορεί με απόλυτη πλειοψηφία των μελών της να απονέμει τον τίτλο του Ομότιμου Καθηγητή σε κάθε Καθηγητή του Γ.Π.Α. κατά ή μετά την αποχώρησή του λόγω συνταξιοδότησης σε αναγνώριση της ακαδημαϊκής και επιστημονικής του προσφοράς. Οι Ομότιμοι Καθηγητές αναγνωρίζονται τιμητικά ως Καθηγητές του Γ.Π.Α. οποιεσδήποτε εκδηλώσεις του Πανεπιστημίου, αλλά δεν μπορούν να είναι μέλη αποφασιστικών οργάνων. Καλούνται όμως να συμμετέχουν στην ακαδημαϊκή ζωή με ομιλίες, σεμινάρια και στην έρευνα ως μέλη ερευνητικών ομάδων. Ο τίτλος του Ομότιμου Καθηγητή αφαιρείται ύστερα από απόφαση της Συγκλήτου του Ιδρύματος που λαμβάνεται με πλειοψηφία των 2/3 των μελών της όταν συντρέχουν ιδιαίτερα σοβαροί λόγοι. Σελ. 290,518 Τεύχος ΙΒ-8-2 Σελ. 62 Τεύχος 404-Σελ. 58 Επίτιμοι Καθηγητές και Διδάκτορες Άρθρ.26.-Ο τίτλος του Επίτιμου Καθηγητή ή Επίτιμου Διδάκτορα του Γεωργικού Πανεπιστημίου Αθηνών απονέμεται με Πράξη του Πρύτανη που δημοσιεύεται στην Εφημερίδα της Κυβερνήσεως μετά από απόφαση της Συγκλήτου που λαμβάνεται με πλειοψηφία των 2/3 των μελών της ύστερα από τεκμηριωμένη εισήγηση της Γενικής Συνέλευσης των Τμημάτων. Η απονομή γίνεται σε διακεκριμένους ημεδαπούς ή αλλοδαπούς επιστήμονες οι οποίοι παρουσίασαν επιστημονικό έργο ιδιαίτερα διακεκριμένο ή προσέφεραν εξαιρετικές υπηρεσίες στο Πανεπιστήμιο ή το Έθνος. Ο τίτλος του Επίτιμου Καθηγητή ή Διδάκτορα αφαιρείται, ύστερα από απόφαση της Συγκλήτου του Ιδρύματος που λαμβάνεται με πλειοψηφία των 2/3 των μελών της όταν συντρέχουν ιδιαίτερα σοβαροί λόγοι. Θέματα πολιτιστικού, εθιμοτυπικού  και τελετουργικού χαρακτήρα Άρθρ.27.-1.Το Γεωργικό Πανεπιστήμιο Αθηνών θεωρεί την οργάνωση πολιτιστικών εκδηλώσεων που αποβλέπουν σε μια γενικότερη ανάπτυξη των μελών της Πανεπιστημιακής Κοινότητας σαν απαραίτητο συμπλήρωμα της εκπαιδευτικής και ερευνητικής δραστηριότητάς του. Για το λόγο αυτό οργανώνει ή ενθαρρύνει τους φοιτητές της ή και άλλους φορείς της Πανεπιστημιακής Κοινότητας να προβαίνουν στην οργάνωση πολιτιστικών εκδηλώσεων όπως π.χ. θεατρικών παραστάσεων, μουσικών και αθλητικών εκδηλώσεων, την οργάνωση καλλιτεχνικών εκθέσεων, εορταστικών εκδηλώσεων κ.λπ. που προάγουν την καλλιέργεια των μελών του. 16.Γ.α.116 Γεωπονικό Πανεπιστήμιο Αθηνών 2.Οι δαπάνες για την οργάνωση των ανωτέρω εκδηλώσεων μπορούν να βαρύνουν ολικώς ή μερικώς τον προϋπολογισμό του Ιδρύματος, ύστερα από απόφαση της Συγκλήτου και έγκρισή τους από το Δ.Σ. του Ειδικού Ταμείου. 3.Το Γεωργικό Πανεπιστήμιο Αθηνών που συμμετέχει σε εκδηλώσεις εθιμοτυπικού και τελετουργικού χαρακτήρα όπου η παρουσία του επιβάλλεται από εθνικούς, θρησκευτικούς και κοινωνικούς λόγους. Στις περιπτώσεις που η συμμετοχή αυτή απαιτεί δαπάνες, οι δαπάνες αυτές μπορεί να βαρύνουν τον προϋπολογισμό του Ιδρύματος, ύστερα από απόφαση της Συγκλήτου. ΜΕΡΟΣ ΔΕΥΤΕΡΟ ΚΑΝΟΝΙΣΜΟΣ ΣΠΟΥΔΩΝ ΚΕΦΑΛΑΙΟ Ε' ΓΕΝΙΚΕΣ ΑΡΧΕΣ Προγράμματα Σπουδών Άρθρ.28.-1.Η Γεωργία είναι ένας ευρύτατος αλλά λειτουργικά ενιαίος τομέας αναπτυξιακής δραστηριότητας και για το λόγο αυτό το γεωπονικό εκπαιδευτικό και ερευνητικό αντικείμενο είναι επίσης ευρύτατο αλλά και ενιαίο. Για να είναι αποτελεσματική η επιστημονική εξυπηρέτηση εξειδικευμένων τομέων της γεωργικής δραστηριότητας θα πρέπει να υποστηρίζεται από συντονισμένα εκπαιδευτικά προγράμματα με πλατιά επιστημονική υποδομή και με κατάλληλη εξειδικευμένη εμβάθυνση η οποία μπορεί ν’ αρχίζει στο προπτυχιακό στάδιο για να ολοκληρωθεί στο μεταπτυχιακό μέσα στα πλαίσια ερευνητικών προγραμμάτων. 2.Τα προγράμματα σπουδών του Γ.Π.Α. διακρίνονται σε: α)Προπτυχιακά Προγράμματα Σπουδών, Διαρκούν πέντε έτη και περιλαμβάνουν: Τέσσερα εξάμηνα βασικής υποδομής (1, 2, 3, 4 εξάμηνα). Δύο εξάμηνα γενικής γεωπονικής υποδομής (5 ο  και 6 ο εξάμηνο). Τρία εξάμηνα προσανατολισμένων σπουδών εξειδίκευσης (7 ο , 8 ο  και 9 ο ). Τέσσερις μήνες πρακτικής εξάσκησης (κατά τη διάρκεια των θερινών διακοπών). Ένα εξάμηνο για την εκπόνηση πτυχιακής διατριβής. Το πτυχίο του Γ.Π.Α. θεωρείται ισοδύναμο των Αγγλοσαξωνικών πτυχίων M.SC. IN AGRICALTURAL ENGINNERING και M.SC. IN AGRICULTURAL SCIENCES και στα πιστοποιητικά σπουδών που χορηγεί το Ίδρυμα αναφέρεται η ισοτιμία αυτή. Θα πρέπει να σημειωθεί ότι τα πτυχία της ΑΓΣΑ ανέφεραν από το 1945 την ισοτιμία των πτυχίων της με το αγγλοσαξωνικό MASTERS και ότι η πάγια αυτή θέση της ΑΓΣΑ επαναβεβαιώθηκε με την ομόφωνη απόφαση της Συγκλήτου της Α.Γ.Σ.Α. στη συνεδρίασή της στις 5.6.1987. Σύμφωνα με το Π.Δ. 377/16.6.1989 τα πτυχία που χορηγούν τα Τμήματα: Φυτικής Παραγωγής, Ζωϊκής Παραγωγής, Γεωργικής  Βιολογίας και Βιοτεχνολογίας, Γεωργικής Οικονομίας, Γεωργικών Βιομηχανιών, Εγγείων Βελτιώσεων και Γεωργικής Μηχανικής είναι ως προς όλες τις συνέπειες ισότιμα με τα πτυχία γεωπόνου που έχουν χορηγηθεί από τα τέως τμήματα Γεωργικής Παραγωγής και Γεωργικής Ανάπτυξης, Γεωπονίας και της Ανωτάτης Γεωπονικής Σχολής Αθηνών. Τα πτυχία που χορηγούνται από τα νέα τμήματα σύμφωνα με το άρθρ. 8 του ανωτέρω Π.Δ. ισχύουν για όλες τις περιπτώσεις στις οποίες η κείμενη νομοθεσία πτυχίο Ανωτάτης Γεωπονικής Σχολής Αθηνών ή Γεωπονικής Σχολής Πανεπιστημίου Θεσσαλονίκης ή Τμήματος Γεωπονίας Πανεπιστημίου της ημεδαπής. β)Προγράμματα επαγγελματικής ενημέρωσης που αποσκοπούν στην επαύξηση της επαγγελματικής αποτελεσματικότητας παλαιών αποφοίτων της πρώην Α.Γ.Σ.Α. ή και ισότιμων Γεωπονικών Σχολών εσωτερικού ή εξωτερικού. Η διάρκειά τους είναι συνήθως μικρότερη του έτους. Στους επιτυχόντες σπουδαστές απονέμεται πιστοποιητικό μεταπτυχιακής ενημέρωσης. γ)Προγράμματα αναπροσανατολισμού της επαγγελματικής εξειδίκευσης. Τα προγράμματα αναπτύσσονται είτε μέσα στα πλαίσια των προπτυχιακών σπουδών ιδιαίτερα για τους συγχρόνους σπουδαστές που θέλουν να αποκτήσουν και δεύτερη εξειδίκευση, είτε εκτός του πλαισίου αυτού, ιδιαίτερα για παλαιούς αποφοίτους του Ιδρύματος ή άλλων ισότιμων Γεωπονικών Σχολών ή Γεωργικού Πανεπιστημίου εσωτερικού ή εξωτερικού. Η διάρκεια των σπουδών αυτών είναι διετής και προϋποθέτει την εκπόνηση διατριβής. Στους επιτυχόντες απονέμεται πτυχίο επαγγελματικής εξειδίκευσης που έχει την ίδια ισοτιμία με το βασικό πτυχίο του Γεωργικού Πανεπιστημίου Αθηνών. δ)Προγράμματα διδακτορικού κύκλου που αποβλέπουν στο να διαμορφώσουν αυτοδύναμους ερευνητές με ευρείες γνώσεις και ικανοποιητικό θεωρητικό υπόβαθρο στην ειδικότητά τους. Ο κύκλος των σπουδών αυτών διαρκεί συνήθως 3 χρόνια και οδηγεί στην απονομή του τίτλου του Διδάκτορα. ε)Το Ίδρυμα οργανώνει ή συμμετέχει στην οργάνωση Επιστημονικών Συνεδρίων, Σεμιναρίων, Διαλέξεων και λοιπών επιστημονικών εκδηλώσεων που αποσκοπούν στην προαγωγή της γεωπονικής επιστήμης, εκπαίδευσης και πράξης ή συμβάλλουν στη μελέτη θεμάτων γενικότερου κοινωνικού ενδιαφέροντος. Οι δαπάνες για την οργάνωση των εκδηλώσεων αυτών μπορούν να βαρύνουν ολικώς ή μερικώς τον προϋπολογισμό του Ιδρύματος ύστερα από απόφαση της Συγκλήτου και έγκρισή τους από το Δ.Σ. Ειδικού Ταμείου του. στ)Το Ίδρυμα μπορεί να θεσμοθετεί και να απονέμει υποτροφίες σε φοιτητές του που αριστεύουν ή ευρίσκονται σε αδυναμία να ολοκληρώσουν τις σπουδές τους για οικονομικούς λόγους. Μπορεί επίσης να απονέμει υποτροφίες για μεταπτυχιακές σπουδές σε Ιδρύματα του εσωτερικού ή και του εξωτερικού σε αριστούχους αποφοίτους του. Το αντικείμενο των σπουδών τους καθορίζεται από τη Σύγκλητο ύστερα  από προτάσεις των Τμημάτων. Ο αριθμός των υποτροφιών και το ύψος τους καθορίζεται από τη Σύγκλητο.  Οι  σχετικές  δαπάνες  μπορούν  να βαρύνουν τον (Μετά τη σελ. 290,518) Σελ. 290,519 Τεύχος ΙΒ-8-2 Σελ. 63 Γεωπονικό Πανεπιστήμιο Αθηνών 16.Γ.α.116 προϋπολογισμό του Ιδρύματος ύστερα από απόφαση της Συγκλήτου και έγκρισή τους από το Ειδικό Ταμείο του. Όργανα εναρμόνισης κύκλων  σπουδών και έρευνας Άρθρ.3.-1.Η σύνθεση της Συγκλήτου του Γ.Π.Α. είναι η προβλεπόμενη από τις διατάξεις των άρθρ.:11 (παρ. 1β) του Νόμ. 1268/82 και 6 (παρ. 8) του Νόμ. 1351/1983. 2.Στις συνεδριάσεις της Συγκλήτου παρίσταται ο Προϊστάμενος Γραμματείας του Γ.Π.Α., χωρίς δικαίωμα ψήφου. 3.Ο Γραμματέας της Συγκλήτου είναι Διοικητικός Υπάλληλος του Κλάδου ΠΕ ή ΤΕ που ορίζεται από τη Σύγκλητο μετά από εισήγηση του Πρύτανη. 16.Γ.α.116 Γεωπονικό Πανεπιστήμιο Αθηνών 4.Η Σύγκλητος συνεδριάζει καθ’ όλο το έτος για θέματα της αρμοδιότητάς της και καλείται σε τακτικές συνεδρίες και έκτακτες από τον Πρύτανη, ως Πρόεδρο, ή απουσία του, από τον Αντιπρύτανη Οικονομικού Προγραμματισμού και Ανάπτυξης και απουσία του, από τον Αντιπρύτανη Ακαδημαϊκών Υποθέσεων. 5.Είναι δυνατή η έκτακτη σύγκληση της Συγκλήτου, αν το ζητήσει με σχετική τουλάχιστον αίτησή της το 1/3 των μελών της, ή αν τούτο ζητηθεί από τον Πρύτανη, ή κατά την απουσία του από το νόμιμο αναπληρωτή του. Η έκτακτη σύγκληση, πραγματοποιείται υποχρεωτικά στην άμεσο πρώτη τακτή ημέρα συνεδριάσεως, από την κατάθεση της αίτησης στο Πρωτόκολλο της Κεντρικής Διοίκησης, του Γ.Π.Α. 6.Θέματα εκτός ημερήσιας διάταξης είναι δυνατό να συζητηθούν εφόσον παρίστανται και συμφωνούν όλα τα μέλη της Συγκλήτου, ή στην επόμενη συνεδρία με απλή απόφαση των παρόντων μελών. 7.Απαρτία υπάρχει, όταν παρίσταται ο προβλεπόμενος από το άρθρ. 12 (παρ. 5) του Νόμ. 1268/82, αριθμός μελών που έχουν δικαίωμα ψήφου. Σε περίπτωση έλλειψης απαρτίας, η Σύγκλητος συγκαλείται εκ νέου μέσα σε δέκα ημέρες από την πρώτη σύγκληση και ευρίσκεται σε απαρτία οσαδήποτε μέλη κι αν είναι παρόντα. 8.Οι αποφάσεις παίρνονται με την προβλεπόμενη, από την κείμενη νομοθεσία, πλειοψηφία. 9.Τα θέματα εισηγείται στη Σύγκλητο ο Πρόεδρός του, ή ο οριζόμενος για κάθε περίπτωση Αντιπρύτανης, ή άλλο μέλος της Συγκλήτου. 10.Ο Γραμματέας της Συγκλήτου τηρεί τα πρακτικά εκάστης συνεδρίας τα οποία διανέμονται και επικυρώνονται κατά την ίδια ή άλλη συνεδρία, υπογράφονται δε από τα παρόντα κατά τη συνεδρία μέλη. Επικυρωμένα πρακτικά χορηγούνται στα μέλη της Συγκλήτου μετά από αίτηση. Οι αποφάσεις συνοπτικά διανέμονται στα μέλη της Συγκλήτου και στα Τμήματα. 11.Αποφάσεις της Συγκλήτου δύνανται να εκτελούνται και προ της επικύρωσης των πρακτικών μόνο μετά από ειδική απόφαση αυτής, η οποία αναφέρεται στα πρακτικά. 12.Αντίγραφο των επικυρωμένων πρακτικών δίδεται σε πάντα έχοντα έννομο συμφέρον ή σε έτερον αιτούντα μετά από απόφαση της Συγκλήτου. 13.Η Σύγκλητος δύναται με απόφασή της να προσκαλεί στις συνεδριάσεις άτομα ή εκπροσώπους φορέων για να διατυπώσουν τη γνώμη τους σε θέματα που τους αφορούν, με σκοπό την αντικειμενικότερη διαμόρφωση σχετικής απόφασης πάνω στα θέματα αυτά. Τα άτομα αυτά, αποχωρούν προ της λήψεως οποιασδήποτε απόφασης. Σύνθεση και λειτουργία Πρυτανικού Συμβουλίου Άρθρ.29.-1.Για τον προγραμματισμό και την εναρμόνιση προπτυχιακών σπουδών, μεταπτυχιακών σπουδών και έρευνας συγκροτούνται Συμβούλιο Σπουδών και Έρευνας του Πανεπιστημίου και Επιτροπές Προγραμμάτων μία για κάθε Τμήμα. 2.Στο Συμβούλιο Σπουδών και έρευνας του Ιδρύματος συμμετέχουν 2 μέλη ΔΕΠ από κάθε Τμήμα. Επίσης συμμετέχουν δύο εκπρόσωποι προπτυχιακών και δύο μεταπτυχιακών σπουδαστών. Συγκροτείται από μέλη που ορίζονται από τις Γενικές Συνελεύσεις των Τμημάτων για τα μέλη ΔΕΠ και από τους αντίστοιχους συλλόγους σπουδαστών για τους εκπροσώπους τους. Στο Συμβούλιο προεδρεύει ο Πρύτανης του Ιδρύματος που αναπληρώνεται από τον Αντιπρύτανη των ακαδημαϊκών υποθέσεων, ή από άλλον Καθηγητή πρώτης ή δεύτερης βαθμίδας που ορίζεται από τη Σύγκλητο. Τα αιρετά και προτεινόμενα μέλη ορίζονται πριν από τη λήξη κάθε διδακτικού έτους. 3.Στην Επιτροπή Προγραμμάτων του Τμήματος συμμετέχουν μέλη ΔΕΠ, εκπρόσωποι προπτυχιακών σπουδαστών και εκπρόσωποι μεταπτυχιακών σπουδαστών σε αναλογία 3:1:1 αντίστοιχα. Της Επιτροπής προεδρεύει ο Πρόεδρος του Τμήματος που μπορεί να αναπληρώνεται από τον Αναπληρωτή Πρόεδρο ή από Καθηγητή πρώτης ή δεύτερης βαθμίδας που ορίζεται από τη Γενική Συνέλευση του Τμήματος. Δύο μέλη ΔΕΠ της Επιτροπής αυτής είναι τα μέλη του Συμβουλίου Σπουδών και Έρευνας. Τα μέλη ορίζονται από τη Γενική Συνέλευση του Τμήματος, ύστερα από προτάσεις των Τομέων για τα μέλη ΔΕΠ και προτάσεις των αντιστοίχων συλλόγων για τους εκπροσώπους τους. Αρμοδιότητες Οργάνων εναρμόνισης  σπουδών και έρευνας Άρθρ.30.-1.Το Συμβούλιο Σπουδών και Έρευνας υποβοηθεί, με την υποβολή προτάσεων και εισηγήσεων, τη Σύγκλητο ή το Πρυτανικό Συμβούλιο στην άσκηση των καθηκόντων τους όσον αφορά στη διαμόρφωση Διατμηματικών ή Κοινών Προγραμμάτων προπτυχιακών κύκλων σπουδών και προγραμμάτων μεταπτυχιακών κύκλων, στη διασύνδεση και εναρμόνιση των κύκλων σπουδών με την έρευνα που διεξάγεται στο Ίδρυμα και στη χάραξη της γενικότερης πολιτικής όσον αφορά στην έρευνα. Ειδικότερα το Συμβούλιο: Σελ. 290,520 Τεύχος ΙΒ-8-2 Σελ. 64 Ι)Κωδικοποιεί, αξιολογεί και εναρμονίζει προτάσεις των τμημάτων που αναφέρονται: Στον καθορισμό των γνωστικών συνόλων για τα πρώτα 6 εξάμηνα των προπτυχιακών σπουδών και στη διασύνδεσή τους με το σύνολο των προσανατολισμένων γεωπονικών γνώσεων. Στην οργάνωση και λειτουργία προγραμμάτων μεταπτυχιακών σπουδών και στη διασύνδεσή τους με την έρευνα. Στην κατανομή των Ε.Μ.Υ. στα τμήματα. ΙΙ)Σε συνεργασία με τις επιτροπές προγραμμάτων των τμημάτων: Καταρτίζει σχέδια εκπαιδευτικών προγραμμάτων προπτυχιακών κύκλων καθώς και σχέδια εκπαιδευτικών προγραμμάτων για τους μεταπτυχιακούς κύκλους σπουδών. Υποβάλλει προτάσεις για την ισόρροπη και αξιοκρατική κατανομή του διδακτικού έργου των προπτυχιακών προγραμμάτων καθώς και των μεταπτυχιακών προγραμμάτων. Καταρτίζει προϋπολογισμούς δαπανών για την εφαρμογή προπτυχιακών και μεταπτυχιακών προγραμμάτων και μεριμνά για την εξασφάλιση των απαραίτητων οικονομικών πόρων. Συντάσσει οδηγούς σπουδών, μελετά και επιλύει τα προβλήματα των φοιτητών που σχετίζονται με την πορεία των σπουδών τους, εισηγείται τη μεθοδολογία εκτίμησης της αποτελεσματικότητας της διδασκαλίας και της επίδοσης των φοιτητών στη Σύγκλητο προς έγκριση. ΙΙΙ)Σε συνεργασία με την Επιτροπή Έρευνας του Ιδρύματος: Χαράσσει τη γενικότερη πολιτική της Σχολής όσον αφορά την έρευνα. Μεριμνά για τη διασύνδεση και εναρμόνιση προπτυχιακών - μεταπτυχιακών σπουδών και ερευνητικών προγραμμάτων. Εισηγείται τη σύνθεση των Επιτροπών Επιλογής μεταπτυχιακών σπουδαστών, των Εξεταστικών και Συμβουλευτικών Επιτροπών προς τις Γενικές Συνελεύσεις των Τμημάτων. IV)Προβαίνει στην αξιολόγηση των εκπαιδευτικών συγγραμμάτων και άλλων βοηθημάτων που διανέμονται στους φοιτητές και εκδίδονται με δαπάνες του Ιδρύματος. 16.Γ.α.116 Γεωπονικό Πανεπιστήμιο Αθηνών 2.Η Επιτροπή Προγραμμάτων κάθε τμήματος πέραν από την εκπλήρωση των υποχρεώσεών της που αναφέρονται στην προηγουμένη παράγραφο: Ι)Καταρτίζει, ύστερα από εμπεριστατωμένη μελέτη προτάσεων των τομέων του τμήματος, σχέδια προγραμμάτων προπτυχιακών σπουδών που τα υποβάλλει για έγκριση στη Γενική Συνέλευση του Τμήματος. ΙΙ)Μεριμνά για την ουσιαστικοποίηση των πτυχιακών μελετών και την εξασφάλιση των προϋποθέσεων για την εκπόνησή τους για όλους τους προπτυχιακούς σπουδαστές. ΙΙΙ)Μεριμνά για την ισόρροπη και αξιοκρατική κατανομή του διδακτικού έργου όσον αφορά στο μέρος του προγράμματος των προσανατολισμένων προπτυχιακών σπουδών και υποβάλλει τις εισηγήσεις για έγκριση στη Γενική Συνέλευση του Τμήματος. IV)Υποβάλλει προτάσεις και εισηγήσεις προς το Συμβούλιο Σπουδών και Έρευνας και τη Γενική Συνέλευση του Τμήματος σχετικά: Με την οργάνωση και εφαρμογή προγραμμάτων μεταπτυχιακών σπουδών σε γνωστικά αντικείμενα του Τμήματος. Με τον αριθμό των διαθέσιμων θέσεων μεταπτυχιακών σπουδαστών σε γνωστικά αντικείμενα του Τμήματος. Με τον αριθμό των διαθέσιμων θέσεων μεταπτυχιακών σπουδαστών κάθε κατηγορίας ύστερα από αξιολόγηση προτάσεων των τομέων. Με τη σύνθεση των Επιτροπών Επιλογής μεταπτυχιακών σπουδαστών, των εξεταστικών επιτροπών και των Συμβουλευτικών Επιτροπών για τα μεταπτυχιακά προγράμματα του Τμήματος. V)Συνεργάζεται με την Επιτροπή Ερευνών του Ιδρύματος για τη διασύνδεση και εναρμόνιση της έρευνας με τις προπτυχιακές και μεταπτυχιακές σπουδές. ΚΕΦΑΛΑΙΟ ΣΤ: ΠΡΟΠΤΥΧΙΑΚΕΣ ΣΠΟΥΔΕΣ Οργάνωση ύλης Άρθρ.31.-1.Τα εκπαιδευτικά προγράμματα θα πρέπει: Να ανταποκρίνονται στις ανάγκες της ελληνικής γεωργίας και να αποσκοπούν στην αυτοδύναμη ανάπτυξή της όπως το επιβάλλει το γενικότερο συμφέρον της χώρας. Να εξασφαλίσουν την επαγγελματική επάρκεια των απόφοιτων του Πανεπιστημίου ώστε να καταξιώνονται στο ρόλο του σύμβουλου και συνεργάτη του έλληνα αγρότη. Να στηρίζονται σε σωστές εκπαιδευτικές μεθοδολογίες και να αποβλέπουν στην ανάπτυξη της επιστημονικής σκέψης και κρίσης ώστε να εξασφαλίζεται η επιστημονική εξέλιξη των απόφοιτων του Γεωργικού Πανεπιστημίου Αθηνών. Να χαρακτηρίζονται από διαύγεια ως προς την κατεύθυνσή τους, από διδακτική συμπάγεια και συνοχή και να ανταποκρίνονται στις δυνατότητες των φοιτητών. 2.Τα εκπαιδευτικά προγράμματα είναι απαραίτητο: Να συνδυάζουν αρμονικά τη θεωρητική διδασκαλία με την εργαστηριακή άσκηση που θα πρέπει να πηγάζουν από την ερευνητική εμπειρία και να συσχετίζονται όπου δυνατόν με τα προβλήματα και τις προοπτικές της ελληνικής γεωργίας. Να συμπεριλαμβάνουν μια συστηματική πρακτική εξάσκηση που θα εξασφαλίζει την ουσιαστική επαφή του φοιτητή με τη γεωργική πράξη. Να ολοκληρώνονται με την εκπόνηση πτυχιακής μελέτης με ουσιαστική διασύνδεση με τα προβλήματα της ελληνικής γεωργίας και με έντονο ερευνητικό προβληματισμό. 3.Τα εκπαιδευτικά προγράμματα θα πρέπει να χαρακτηρίζονται από «δομική ευελιξία» ώστε εύκολα να αναπροσαρμόζονται στις εξελίξεις της γεωπονικής επιστήμης και τις ανάγκες της ελληνικής γεωργίας. 4.Το γνωστικό πεδίο των εκπαιδευτικών προγραμμάτων προπτυχιακών κύκλων περιλαμβάνει: α)Ένα σύνολο γνώσεων βασικής υποδομής, β)ένα σύνολο γνώσεων γενικής γεωπονικής υποδομής, γ)ένα σύνολο προσανατολισμένων γεωπονικών γνώσεων. Το γνωστικό σύνολο αποτελείται από γνωστικά υποσύνολα και κάθε γνωστικό υποσύνολο αποτελείται από γνωστικές ενότητες. 5.Η γνωστική ενότητα μπορεί να είναι ευρύτερη σε γνωστικό περιεχόμενο απ’ ότι το «μάθημα» με την παραδοσιακή του μορφή. Με την εισαγωγή της ενότητας σαν γνωστικής μονάδας γίνεται δυνατή: α)Η διδασκαλία συγγενών γνωστικών αντικειμένων με λογική σειρά και συνεπώς διευκολύνεται η κατανόησή τους και βελτιώνεται η αποτελεσματικότητα της διδασκαλίας. β)Τα εκπαιδευτικά προγράμματα αποκτούν συμπάγεια και συνοχή, αποφεύγονται οι επικαλύψεις από μάθημα σε μάθημα και διευκολύνεται η καθιέρωση ενιαίας διδακτικής μεθοδολογίας. γ)Η εξεταστική διαδικασία απλουστεύεται γιατί κάθε γνωστική ενότητα μπορεί να εξετασθεί συνολικά, η εξεταστική προσπάθεια του φοιτητή γίνεται λιγότερο επίπονη και συντομεύεται η διάρκεια των εξεταστικών περιόδων. 6.Το σύνολο γνώσεων βασικής υποδομής περιλαμβάνει τα παρακάτω υποσύνολα και ενότητες. Υποσύνολο Φυσικών και Μαθηματικών Επιστημών Ενότητες: Μαθηματικών, Πληροφορικής, Φυσικής,Χημείας, Φυσικοχημείας, Ορυκτολογίας - Γεωλογίας. Υποσύνολο Επιστημών Γεωργικού Περιβάλλοντος Ενότητες: Κλιματολογίας, Γεωργικής Μετεωρολογίας, Εδαφολογίας. Υποσύνολο Βιολογικών Επιστημών. Ενότητες: Υποδομής Βιολογίας, Βοτανικής, Ζωολογίας, Μικροβιολογίας, Γενετικής, Οικολογίας. Υποσύνολο Φυτοπροστασίας Ενότητες: Γεωργικής Ζωολογίας, Φυτοπαθολογίας, Φυτοφαρμακολογίας. (Μετά τη σελ. 290,520) Σελ. 290,521 Τεύχος ΙΒ-8-2 Σελ. 65 Γεωπονικό Πανεπιστήμιο Αθηνών 16.Γ.α.116 Υποσύνολο Γνώσεων Εισαγωγής στη Γεωπονία Ενότητες: Εισαγωγή στη Γεωργία, Γεωπονική Επιστήμη και Προσανατολισμοί, Υποσύνολο Ξένων Γλωσσών Ενότητες: Αγγλικών, Γαλλικών, Γερμανικών, Ρωσσικών. Το σύνολο γνώσεων βασικής υποδομής διδάσκεται υποχρεωτικά σ’ όλους τους φοιτητές του Ιδρύματος και αποβλέπει: α)Στο να τους εφοδιάσει με τα στοιχεία των Φυσικών και Μαθηματικών Επιστημών που απαιτούνται για την ανάπτυξη των βιολογικών τεχνικών και οικονομικών γνώσεων που συνιστούν τη γεωπονική επιστήμη. β)Στο να τους κάνει γνώστες του φυσικού περιβάλλοντος μέσα στο οποίο αναπτύσσεται η γεωργική δραστηριότητα. γ)Στο να τους δώσει τις απαραίτητες βιολογικές γνώσεις που υποστηρίζουν τη γεωργική παραγωγή. δ)Να τους ενημερώνει πάνω στη σημασία της γεωργίας στην εξέλιξη και τις προοπτικές της καθώς και πάνω στο αντικείμενο και στη σημασία των επιστημονικών γεωπονικών προσανατολισμών που αναπτύσσονται στο ίδρυμα. ε)Στο να τους επιτρέπει τη χρησιμοποίηση ξένων συγγραμμάτων και τη βιβλιογραφική τους ενημέρωση, που αποτελούν απαραίτητες προϋποθέσεις για την επιστημονική εξέλιξή τους, τόσο κατά τη διάρκεια των σπουδών όσο και κατά την επαγγελματική τους περίοδο. Το υποσύνολο της Εισαγωγής στη Γεωργία θα αναπτύσσεται με μορφή διαλέξεων και δεν θα αποτελεί εξεταστικό αντικείμενο, ενώ το υποσύνολο των ξένων γλωσσών μπορεί να αποτελέσει αντικείμενο εξετάσεων αν έτσι εξασφαλίζεται η διδακτική αποτελεσματικότητά του. 7.Το σύνολο γνώσεων της γενικής γεωπονικής υποδομής αποτελείται από τα παρακάτω υποσύνολα και ενότητες: Υποσύνολο Γενικής Φυτοτεχνίας. Ενότητες: Γενικής και Συγκριτικής Γεωργίας, Γεν. Δενδροκομίας, Γ. Μετεωρολογίας. Υποσύνολο Ειδικής Φυτοτεχνίας. Ενότητες: Ειδικής Γεωργίας, Ειδικής Δενδροκομίας, Αμπελουργίας, Κηπευτικών Καλλιεργειών, Ανθοκομίας. Υποσύνολο Οικονομίας Ενότητες: Πολιτικής Οικονομίας και Αγροτικής Οικονομίας, Αγροτικής Συνεταιριστικής, Γεωργικής Ανάπτυξης. Σελ. 290,522 Τεύχος ΙΒ-8-2 Σελ. 66 Υποσύνολο Ζωοτεχνίας και Υδατοκαλλιεργειών Ενότητες: Ζωοτεχνίας, Διατροφής. Υποσύνολο Αξιοποίησης Αγροτικών Προϊόντων Ενότητες: Γεωργικές Βιομηχανίες Α', Γεωργικές Βιομηχανίες Β'. Υποσύνολο Γεωργικής Μηχανικής Ενότητες: Τοπογραφίας - Οδοποιΐας, Γεωργικών Κατασκευών, Γεωργικής Μηχανολογίας. Υποσύνολο Αξιοποίησης Φυσικών Πόρων Ενότητες: Εδαφολογίας, Γεωργικής Υδραυλικής. Υποσύνολο Γεωργικής Βιοτεχνολογίας Ενότητες: Μοριακή Βιολογία, Γενετική, Γεωργική Μικροβιολογία. Η διδασκαλία του γνωστικού αυτού συνόλου αποβλέπει: α)Στο να δώσει στους φοιτητές την απαραίτητη γεωπονική υποδομή που υποστηρίζει τις προσανατολισμένες γεωπονικές γνώσεις. β)Στο να τους εφοδιάσει με ένα ευρύτερο γνωστικό πλαίσιο ώστε να είναι δυνατή η θεώρηση της γεωργικής δραστηριότητας στο σύνολό της. γ)Στο να δώσει τη δυνατότητα στους απόφοιτους του Πανεπιστημίου να αναπτύσσουν επαγγελματικές δραστηριότητες έξω από τα όρια των προσανατολισμένων σπουδών τους. Οι ενότητες του συνόλου αυτού διδάσκονται υπό συνεπτυγμένη μορφή (εκτός από τις ενότητες της Γενικής Φυτοτεχνίας) και σε ποσοστό που προβλέπεται από την παρ. 5 του άρθρ. 24 του Νόμ. 1268/82 μπορούν να είναι αντικείμενο επιλογής. Το σύνολο αυτό μπορεί να διαφοροποιείται ως προς το περιεχόμενό του, έτσι ώστε να εναρμονίζεται με το σύνολο των εξειδικευμένων γνώσεων που θα επακολουθήσει. Ο αριθμός των παραλλαγών του είναι ίσος με τον αριθμό των συνόλων εξειδικευμένων γνώσεων και κάθε παραλλαγή συνήθως δεν περιλαμβάνει το υποσύνολο γνώσεων που αποτελούν γνωστικό αντικείμενο της εξειδίκευσης. 16.Γ.α.116 Γεωπονικό Πανεπιστήμιο Αθηνών 8.Ο αριθμός των προγραμμάτων προσανατολισμένων σπουδών είναι ίσος με τον αριθμό των προπτυχιακών εξειδικεύσεων. Σύμφωνα με το Π.Δ. 377/16.6.1989 οι εξειδικεύσεις που μπορούν να αναπτύσσονται είναι : α)Στη Γεωργία και βελτίωση φυτών, στη Δενδροκομία και Αμπελουργία, στις Κηπευτικές καλλιέργειες, στην Ανθοκομία και στην Αρχιτεκτονική Τοπίου, στη Φυτοπροστασία και το περιβάλλον (Τμήμα Φυτικής Παραγωγής). β)Στα μηρυκαστικά, στην πτηνοτροφία, στη χοιροτροφία, στην κονικλοτροφία και τα γουνοφόρα ζώα, στις υδατοκαλλιέργειες (Τμήμα Ζωϊκής Παραγωγής). γ)Στη βιοτεχνολογία παραγωγής πολλαπλασιαστικού υλικού, στη βιοτεχνολογία εδάφους, στην ενζυμική τεχνολογία (Τμήμα Γεωργικής Βιολογίας και Βιοτεχνολογίας). δ)Στη Γεωργική Οικονομική, στην Αγροτική Ανάπτυξη (Τμήμα Γεωργικής Οικονομίας). ε)Στις Γεωργικές βιομηχανίες, στη Γαλακτοκομία, στην Οινολογία (Τμήμα Γεωργικών Βιομηχανιών). στ)Στη Γεωργική Υδραυλική, στην Εδαφολογία στη Γεωργική Μηχανολογία, στις Γεωργικές Κατασκευές (Τμήμα Εγγείων Βελτιώσεων και Γεωργικής Μηχανικής). Για τη λειτουργία των εξειδικεύσεων αυτών απαραίτητη προϋπόθεση είναι η ύπαρξη επαρκούς υλικοτεχνικής υποδομής και κατάλληλου επιστημονικού δυναμικού καθώς και η σκοπιμότητά της όσον αφορά την αντιμετώπιση αναγκών της Γεωργίας μας. Αν και οι εξειδικεύσεις αυτές μπορούν να οργανώνονται με πρωτοβουλία του σχετικού κατά περίπτωση τμήματος εν τούτοις θα πρέπει πάντα να επιδιώκεται η συμμετοχή στα εκπαιδευτικά προγράμματα επιστημόνων άλλων τμημάτων που είναι σε θέση λόγω ειδικότητας να προέχουν την αρτιότητα και ποιότητα των προγραμμάτων. Η έναρξη της λειτουργίας μιας εξειδίκευσης γίνεται ύστερα από εισήγηση του Συμβουλίου Σπουδών και Έρευνας προς τη Σύγκλητο και έγκριση του σχετικού προγράμματος εκ μέρους της Συγκλήτου. Πέραν των εξειδικεύσεων αυτών είναι δυνατόν να λειτουργήσουν και άλλες εξειδικεύσεις ύστερα από πρόταση ενός ή περισσοτέρων τμημάτων σύμφωνα με το άρθρ. 24 παρ. 12 τον Νόμ. 1268/82. 9.Στη διάρκεια των Προπτυχιακών Σπουδών οργανώνονται εκπαιδευτικές εκδρομές στο εσωτερικό αλλά και στο εξωτερικό που αποσκοπούν στον εμπλουτισμό των γνώσεων και συμπλήρωση της κατάρτισης των φοιτητών με εμπειρίες σχετικές με τη γεωργική πράξη και τις επιστημονικές και τεχνολογικές προόδους της γεωργικής επιστήμης. Οι εκδρομές αυτές οργανώνονται ύστερα από προτάσεις των τομέων βάσει των οποίων το Τμήμα συντάσσει σχετικά προγράμματα εκδρομών. Τα προγράμματα αυτά εγκρίνονται από τη Σύγκλητο. Για τη δαπάνη των εκδρομών αυτών το Ειδικό Ταμείο εγκρίνει σε βάρος του Προϋπολογισμού του Ιδρύματος χρηματικό ποσό που καλύπτει μέρος των εξόδων μετακίνησης και διαβίωσης των φοιτητών. Οι φοιτητές συνοδεύονται στις εκδρομές τους από μέλη του επιστημονικού προσωπικού του Ιδρύματος που ορίζονται από τη Σύγκλητο ύστερα από προτά σεις των Τμημάτων. Για την κάλυψη των εξόδων μετακίνησης και διαβίωσης των συνοδών το Ειδικό Ταμείο εγκρίνει σχετικό χρηματικό ποσό σε βάρος του Προϋπολογισμού του Ιδρύματος όπως προβλέπεται εκάστοτε από τις κείμενες διατάξεις. Ο συνολικός χρόνος των εκπαιδευτικών εκδρομών προσμετράται ως χρόνος πρακτικής εξάσκησης. 10.Η πρακτική εξάσκηση αποσκοπεί στην ενημέρωση των φοιτητών πάνω στη γεωργική πράξη, στη διασύνδεσή τους με τον Έλληνα Αγρότη και τον Έλληνα Γεωπόνο, στη συμμετοχή τους στη γεωργική ερευνητική δραστηριότητα και τέλος στην ενημέρωσή τους πάνω στα προβλήματα της γεωργίας διαφόρων περιοχών της χώρας. Πραγματοποιείται στα εργαστήρια του Ιδρύματος, σε εργαστήρια κρατικών ιδρυμάτων, σε υπηρεσίες και ιδρύματα του Υπουργείου Γεωργίας ή άλλων Υπουργείων με σχετικό αντικείμενο, σε γεωργικούς συνεταιρισμούς ή και σε ιδιωτικές επιχειρήσεις και εργαστήρια που κατά την κρίση του Ιδρύματος έχουν τη δυνατότητα παροχής συστηματικής εμπειρίας και γνώσης. Το πρώτο δίμηνο της πρακτικής εξάσκησης αφιερώνεται στην απόκτηση εμπειρίας πάνω στη γεωργική πράξη και πραγματοποιείται κατά προτίμηση εκτός Ιδρύματος. Το δεύτερο δίμηνο της πρακτικής εξάσκησης μπορεί να γίνεται σ' εργαστήρια και φροντιστήρια του Ιδρύματος εφόσον διασφαλίζονται οι απαραίτητες προϋποθέσεις για παροχή εμπειρίας και γνώσης. Η όλη διαδικασία της πρακτικής εξάσκησης των φοιτητών γίνεται με ευθύνη του Τμήματος που καθορίζει τους τόπους πρακτικής εξάσκησης και την κατανομή των φοιτητών σ' αυτούς, ανάλογα, με τα ενδιαφέροντά τους. Η διαδικασία αυτή περιλαμβάνει τα παρακάτω : Το Τμήμα ανακοινώνει εντός του μηνός Μαρτίου τους τόπους πρακτικής εξάσκησης των φοιτητών και τον αριθμό των διαθεσίμων θέσεων. Οι φοιτητές είναι υποχρεωμένοι εντός του μηνός Απριλίου να δηλώσουν τα ενδιαφέροντά τους στη γραμματεία του τμήματος. Το Τμήμα ορίζει τον τρόπο πρακτικής εξάσκησης κάθε φοιτητή και τον επιβλέποντα επιστημονικό του σύμβουλο. Το Τμήμα μεριμνά για την ισόβαρη κατά το δυνατόν κατανομή των φοιτητών σε συνεργασία με τα εργαστήρια που σχετίζονται με το αντικείμενο της πρακτικής εξάσκησης του φοιτητή. Κάθε φοιτητής στο τέλος εκάστου διμήνου πρακτικής εξάσκησης είναι υποχρεωμένος να υποβάλλει στη γραμματεία του Τμήματος ημερολόγιο εργασιών θεωρημένο από το διευθυντή του φορέα πραγματοποίησης της πρακτικής του εξάσκησης καθώς και έκθεση πάνω στην εμπειρία και γνώση που απόκτησε κατά το δίμηνο. Το ημερολόγιο εργασιών και  η  έκθεση  αξιολογούνται  από  τον  επιβλέπον τα επι(Μετά τη σελ. 290,522) Σελ. 290,523 Τεύχος ΙΒ-8-2 Σελ. 67 Γεωπονικό Πανεπιστήμιο Αθηνών 16.Γ.α.116 στημονικό σύμβουλο. Η αξιολόγηση αυτή αναφέρεται στο αναλυτικό πιστοποιητικό σπουδών. Εάν η πρακτική εξάσκηση του φοιτητή δεν θεωρηθεί ικανοποιητική τότε ο φοιτητής υποχρεώνεται να τη συμπληρώσει χωρίς πρόσθετη οικονομική ενίσχυση. Για το τετράμηνο διάστημα της πρακτικής εξάσκησης χορηγείται στους ασκούμενους φοιτητές οικονομική ενίσχυση το ύψος της οποίας καθορίζεται από τη Σύγκλητο του Ιδρύματος. Για το σκοπό αυτό εγγράφεται στον προϋπολογισμό του Ιδρύματος σχετική πίστωση που καλύπτεται από ειδική επιχορήγηση του Υπουργείου Παιδείας ή και άλλων φορέων. Οικονομική ενίσχυση είναι δυνατόν να παρέχεται εκ μέρους του Ιδρύματος και σε αλλοδαπούς φοιτητές που πραγματοποιούν πρακτική εξάσκηση στην Ελλάδα ύστερα από συμφωνίες συνεργασίας του Ιδρύματος με Α.Ε.Ι. της αλλοδαπής οι οποίες προβλέπουν αμοιβαία ανταλλαγή φοιτητών. Χρονική Ανάπτυξη Άρθρ.32.-1.Τα εκπαιδευτικά προγράμματα σπουδών του Πανεπιστημίου αναπτύσσονται σε αυτοτελή ακαδημαϊκά εξάμηνα. Η διδασκαλία κάθε μαθήματος θα πρέπει να ολοκληρώνεται μέσα σ' ένα εξάμηνο. 2.Η ανάπτυξη των εκπαιδευτικών προγραμμάτων του Πανεπιστημίου ολοκληρώνεται μέσα σε 10 εξάμηνα που διακρίνονται σε φθινωπορινά (1ο, 3ο, 5ο   και 9ο) και σε εαρινά (2ο, 4ο, 6ο, 8ο και 10ο). 3.Το 10ο εξάμηνο διατίθεται αποκλειστικά για την εκπόνηση διπλωματικής εργασίας που γίνεται με την καθοδήγηση του προσωπικού του εργαστηρίου της επιλογής του φοιτητή. 4.Η πρακτική εξάσκηση είναι τετράμηνης διάρκειας και βασικά πραγματοποιείται στις περιόδους θερινών διακοπών (Ιούλιος-Αύγουστος-Σεπτέμβριος) που ακολουθούν το 6ο και 8ο εξάμηνο. 5.Κάθε ακαδημαϊκό εξάμηνο έχει συνολική διάρκεια 18 ή το πολύ 19 εβδομάδων, από τις οποίες 13 διατίθενται αποκλειστικά για τη διδασκαλία, δύο για διακοπές Χριστουγέννων ή Πάσχα, τέσσερις εβδομάδες, οι τελευταίες του εξαμήνου, για τις εξετάσεις των μαθημάτων και μία εκπαιδευτική εβδομάδα για τις απαραίτητες εκδρομές και επισκέψεις του εξαμήνου. Μαθήματα και εξετάσεις δεν γίνονται στις ακόλουθες ημερομηνίες : Του φθινοπωρινού εξαμήνου : την 28 η  Οκτωβρίου, τη 17η Νοεμβρίου, στις διακοπές των Χριστουγέννων που αρχίζουν στις 23 Δεκεμβρίου και λήγουν στις 6 Ιανουαρίου, και την 30η Ιανουαρίου. Σελ. 290,524 Τεύχος ΙΒ-8-2 Σελ. 68 Του εαρινού εξαμήνου : Την Καθαρή Δευτέρα, την 25η Μαρτίου, στις διακοπές του Πάσχα που αρχίζουν τη Μεγάλη Δευτέρα και λήγουν την Κυριακή του Θωμά, την Πρωτομαγιά και του Αγίου Πνεύματος. 6.Τα μαθήματα του φθινοπωρινού εξαμήνου αρχίζουν μέσα στο τρίτο δεκαήμερο του Σεπτεμβρίου και λήγουν με τις διακοπές των Χριστουγέννων και τα μαθήματα του εαρινού εξαμήνου αρχίζουν μέσα στο πρώτο δεκαήμερο του Φεβρουαρίου και λήγουν μέσα στο τρίτο δεκαήμερο του Μαΐου. 7.Ο αριθμός των μαθημάτων που αναπτύσσονται σε κάθε εξάμηνο είναι μικρότερος ή ίσος του επτά. 8.Οι διδακτικές ώρες κάθε εβδομάδας σ' ένα κανονικό πρόγραμμα δεν μπορούν να υπερβαίνουν τις τριάντα δύο και χρησιμοποιούνται για διδασκαλία και ασκήσεις στο ίδιο περίπου ποσοστό. 9.Για κάθε εξάμηνο καταρτίζεται "Οδηγός Σπουδών". Στον Οδηγό Σπουδών δίνεται κάθε πληροφορία που θα διευκόλυνε τον φοιτητή να αξιοποιήσει το μέγιστο δυνατό βαθμό όλες τις δυνατότητες που προσφέρει το Ίδρυμα. Ειδικότερα στον Οδηγό Σπουδών αναφέρονται : Οι γνωστικές ενότητες που θα διδαχθούν στο εξάμηνο με σύντομη περιγραφή του περιεχομένου τους και της σκοπιμότητάς τους καθώς και τα τυχόν προαπαιτούμενα μαθήματα για την παρακολούθηση της διδασκαλίας τους. Τα βοηθήματα που θα μπορούν να χρησιμοποιήσουν οι φοιτητές για την αρτιότερη ενημέρωσή τους. Τα θέματα των ασκήσεων ή φροντιστηρίων, τις εκπαιδευτικές εκδρομές ή επισκέψεις. Τα ονόματά τους και τους τίτλους των διδασκόντων. Ο Οδηγός Σπουδών διανέμεται στους φοιτητές το αργότερο μέχρι το τέλος Ιουνίου για το επόμενο φθινοπωρινό εξάμηνο και μέχρι το τέλος Ιανουαρίου για το επόμενο εαρινό. 16.Γ.α.116 Γεωπονικό Πανεπιστήμιο Αθηνών 10.Η παραπάνω χρονική ανάπτυξη και ο Οδηγός Σπουδών αφορούν στα εκπαιδευτικά προγράμματα που θα μπορούσαν να χαρακτηρισθούν σαν "Πρότυπα Προγράμματα" και που εξασφαλίζουν τη λογικότερη διαδοχή των γνωστικών ενοτήτων και την κανονική περάτωση των σπουδών και τη λήψη του πτυχίου του Γεωπόνου μέσα σε 5 χρόνια. 11.Τα πρότυπα προγράμματα σπουδών δεν είναι δεσμευτικά για τους φοιτητές που αποκτούν κατ' αρχήν τη δυνατότητα επιλογής των μαθημάτων που θα παρακολουθήσουν κάθε εξάμηνο. Μ' αυτόν τον τρόπο οι φοιτητές αποκτούν τη δυνατότητα να ρυθμίζουν οι ίδιοι το βαθμό εντατικοποίησης και τη διάρκεια των σπουδών τους, με τους παρακάτω όμως περιορισμούς : α)Οι πρωτοεισαγόμενοι φοιτητές εγγράφονται υποχρεωτικά σε όλα τα μαθήματα των δύο πρώτων εξαμήνων. β)Ο αριθμός των μαθημάτων που θα παρακολουθούν οι φοιτητές ανά εξάμηνο δεν είναι μεγαλύτερος του (Ν+3) όπου Ν ο αριθμός των μαθημάτων του εξαμήνου του Προτύπου Προγράμματος Σπουδών. γ)Οι φοιτητές που δεν έχουν εκπληρώσει επιτυχώς όλες τις εξεταστικές υποχρεώσεις τους όσον αφορά στα δύο πρώτα γνωστικά σύνολα, θα έχουν κατ' αρχήν τη δυνατότητα να εγγραφούν για παρακολούθηση ενοτήτων του τρίτου γνωστικού συνόλου. Εξεταστικές διαδικασίες Άρθρ.33.-1.Με την καθιέρωση του εξαμηνιαίου μαθήματος καταργείται η έννοια της απόρριψις του φοιτητή σε ακαδημαϊκό έτος ή εξάμηνο και εισάγεται η έννοια της αποτυχίας στις εξεταστικές διαδικασίες που αφορούν ένα συγκεκριμένο μάθημα. 2.Η μεθοδολογία εκτίμησης της αποτελεσματικότητας της διδασκαλίας του θεωρητικού μέρους των μαθημάτων και της επίδοσης του φοιτητή καθορίζεται από τη Σύγκλητο ύστερα από εισήγηση του Συμβουλίου Σπουδών και Έρευνας, περιλαμβάνει όμως, τουλάχιστον προς το παρόν, τελική εξέταση. 3.Εκτός από την κανονική τελική εξέταση στο τέλος κάθε εξαμήνου προβλέπεται και μια δεύτερη επαναληπτική εξέταση μέσα στο μήνα Σεπτέμβριο για τα μαθήματα και των δύο προηγουμένων εξαμήνων. Στη διάρκεια της εξεταστικής περιόδου του Σεπτεμβρίου οι φοιτητές της μπορούν να δώσουν εξετάσεις στα μαθήματα και στα εργαστήρια των τελευταίων 2 εξαμήνων συν έξι (6) μαθήματα και έξι (6) εργαστήρια, από προηγούμενα εξάμηνα. Σε περιπτώσεις φοιτητών που έχουν καλύψει ολικά ή μερικά τις εξεταστικές απαιτήσεις μαθημάτων και εργαστηρίων των δύο τελευταίων εξαμήνων είναι δυνατόν ο αριθμός των μαθημάτων και εργαστηρίων των προηγουμένων εξαμήνων στα οποία ο φοιτητής μπορεί να δώσει εξετάσεις να αυξάνεται ανάλογα με τον αριθμό των μαθημάτων και εργαστηρίων των δύο τελευταίων εξαμήνων στα οποία εξετάστηκε επιτυχώς και μέχρι 12 μαθήματα και 12 εργαστήρια προηγουμένων εξαμήνων. Οι φοιτητές που έχουν παρακολουθήσει τα μαθήματα και εργαστήρια των εννέα εξαμήνων εξετάζονται στα μαθήματα και εργαστήρια που έχουν αποτύχει στο διάστημα των ίδιων τριών εξεταστικών περιόδων. Για τα οφειλόμενα μαθήματα που δεν περιλαμβάνονται στα κανονικά εξεταστικά προγράμματα καταρτίζεται ιδιαίτερο εξεταστικό πρόγραμμα ύστερα από προτάσεις των τμημάτων. 4.Οι φοιτητές του Πανεπιστημίου αποκτούν το δικαίωμα συμμετοχής στις εξετάσεις της περιόδου Σεπτεμβρίου ύστερα από προηγούμενη δήλωση συμμετοχής. Το αυτό ισχύει και για τη συμμετοχή των φοιτητών που έχουν παρακολουθήσει τα μαθήματα και εργαστήρια των εννέα εξαμήνων στα ιδιαίτερα ή στα κανονικά εξεταστικά προγράμματα. 5.Παρά το γεγονός ότι οι εργαστηριακές και φροντιστηριακές ασκήσεις και θέματα συνδέονται άρρηκτα με τη θεωρία της ενότητας και υποβοηθούν στην κατανόηση και στην εμπέδωσή της, εν τούτοις διατηρείται η εξεταστική ανεξαρτησία της θεωρίας από την άσκηση, με την έννοια ότι η επιτυχής παρακολούθηση και εκτέλεση των ασκήσεων δεν αποτελεί προϋπόθεση για τη συμμετοχή στις εξετάσεις της θεωρίας. 6.Η παρακολούθηση των εργαστηριακών ασκήσεων παραμένει υποχρεωτική, ενώ της διδασκαλίας της θεωρίας και των φροντιστηρίων μπορεί να είναι προαιρετική. Συνιστάται όμως η ανελλιπής παρακολούθηση της διδασκαλίας της θεωρίας, γιατί έτσι μόνο αποκτά σημασία και γίνεται εποικοδομητική η παρακολούθηση των εργαστηρίων και φροντιστηρίων. Η έλλειψη συστηματικής παρακολούθησης διδασκαλίας μπορεί εύκολα να οδηγήσει στην ολική αποτυχία της εκπαιδευτικής προσπάθειας. 7.Η σειρά των εργαστηριακών και φροντιστηριακών ασκήσεων και θεμάτων μιας ενότητας, μπορεί να μην αποτελεί αντικείμενο τελικής εξέτασης. Αντ' αυτής μπορεί να καθιερώνεται η συνεχής εκτίμηση της επίδοσης του φοιτητή όσον αφορά στην κατανομή της σκοπιμότητας της άσκησης, στη διασύνδεσή της με τη θεωρία και στη δεξιοτεχνία της εκτέλεσής της. Η εξεταστική αυτή μεταβολή αποβλέπει στο να βελτιώσει τη συνεισφορά των ασκήσεων στην κατανόηση και εμπέδωση του γνωστικού περιεχομένου της ενότητας και στο να ενθαρρύνει τη συμμετοχή των φοιτητών στην εκπαιδευτική διαδικασία ολόκληρο το εξάμηνο. Συγχρόνως επιφέρει μείωση της εργασίας της τελικής εξέτασης και του εξεταστικού κάματου και εξοικονόμηση πολύτιμου διδακτικού χρόνου. 8.Η τελική βαθμολόγηση για κάθε ενότητα προκύπτει από την επίδοση του φοιτητή στην τελική εξέταση της θεωρίας της και από την επίδοση του φοιτητή στις εργαστηριακές και φροντιστηριακές ασκήσεις και θέματα μελέτης. 9.Η εξέταση της πτυχιακής εργασίας γίνεται κατά τη διάρκεια των κανονικών εξεταστικών περιόδων ή και σε άλλες μη καθορισμένες εκ  των  προτέρων ημερομηνίες. Περι(Μετά τη σελ. 290,524) Σελ. 290,525 Τεύχος ΙΒ-8-2 Σελ. 69 Γεωπονικό Πανεπιστήμιο Αθηνών 16.Γ.α.116 λαμβάνει την εξέταση, ανάλυση και βαθμολόγηση της μελέτης καθώς και αξιολόγηση της προφορικής ανάπτυξης. Η εξέταση αυτή γίνεται δημοσία από την τριμελή επιτροπή της οποίας προεδρεύει ο κύριος σύμβουλος τον φοιτητή. 10.Ο βαθμός πτυχίου για τους τελειόφοιτους φοιτητές του Ιδρύματος προκύπτει από το μέσο όρο των βαθμών όλων των ενοτήτων που συγκέντρωσε ο φοιτητής κατά τη διάρκεια των σπουδών του με συντελεστή 4/5 και από το βαθμό της πτυχιακής του εργασίας με συντελεστή 1/5. 11.Για τη βαθμολόγηση της επίδοσης, τόσο στη διδασκαλία και στα εργαστήρια και φροντιστήρια, όσο και στην πτυχιακή μελέτη, χρησιμοποιούνται οι πρώτοι δέκα ακέραιοι αριθμοί και το μηδέν και καταργείται η χρήση δεκαδικού μέρους. Σαν βάση επιτυχίας λαμβάνεται ο βαθμός 5 και χρησιμοποιείται η ακόλουθη κλίμακα για τον χαρακτηρισμό της επίδοσης: "Άριστα" 9, 10, "Λίαν Καλώς" 7, 8, "Καλώς" 5, 6, "Ανεπαρκώς" 3, 4, "Κακώς" 0, 1, 2. Πτυχιακή μελέτη Άρθρ.34.-1.Η πτυχιακή μελέτη μπορεί να αναφέρεται:  α)Σε ερευνητική εργασία που διεξάγεται από τους φοιτητές μέσα στα πλαίσια της ερευνητικής δραστηριότητας εργαστηρίων ή φροντιστηρίων του Ιδρύματος ή άλλων ερευνητικών ιδρυμάτων της χώρας. β)Σε προβλήματα τεχνικής ή γεωργοοικονομικής φύσης όπως αυτά αναφύονται σε διάφορες περιοχές, της χώρας. γ)Σε βιβλιογραφική επεξεργασία θεμάτων γεωργικού ενδιαφέροντος. 2.Για τον καθορισμό του θέματος της πτυχιακής μελέτης ο φοιτητής αποτείνεται κατά προτεραιότητα σε εργαστήριο (ή φροντιστήριο) που συμμετέχει, στην εκπαιδευτική διαδικασία της εξειδίκευσής του. Αν συντρέχουν ειδικοί λόγοι, είναι δυνατόν ο φοιτητής να αποτείνεται για τον καθορισμό θέματος πτυχιακής μελέτης και σε άλλα εργαστήρια ή φροντιστήρια του Ιδρύματος. Ύστερα από σχετική συζήτηση του φοιτητή με τον Διευθυντή του εργαστηρίου, στην οποία συμμετέχει και το λοιπό επιστημονικό προσωπικό του εργαστηρίου, ορίζονται το θέμα της μελέτης, η τριμελής συμβουλευτική και εξεταστική επιτροπή και ο κύριος σύμβουλος του φοιτητή. Στις επιτροπές μπορούν να συμμετέχουν και βοηθοί ή επιστημονικοί συνεργάτες που δεν είναι κάτοχοι διδακτορικού. Ο κύριος σύμβουλος υποχρεωτικά ανήκει στο εργαστήριο ή φροντιστήριο της επιλογής του φοιτητή, ενώ τα λοιπά μέλη μπορούν να ανήκουν και σε άλλα εργαστήρια ή φροντιστήρια του Ιδρύματος. Σελ. 290,526 Τεύχος ΙΒ-8-2 Σελ. 70 Η όλη διαδικασία ανάθεσης πτυχιακών μελετών τελικά εγκρίνεται από τη Συνέλευση του Τομέα στον οποίο ανήκει το εργαστήριο ή φροντιστήριο του κύριου συμβούλου. Τα εγκριθέντα θέματα μαζί με τα αντίστοιχα ονόματα των φοιτητών και τα ονόματα 3μελών επιτροπών γνωστοποιούνται υπό μορφή καταλόγου στη Γραμματεία Τμήματος. 3.Η εξέταση της πτυχιακής εργασίας γίνεται μετά την επιτυχή εκπλήρωση όλων των εξεταστικών υποχρεώσεων του φοιτητή, όπως αυτές καθορίζονται από τα πρότυπα προγράμματα σπουδών των 9 πρώτων εξαμήνων, σε ημερομηνία και ώρα που καθορίζεται από τη συμβουλευτική και εξεταστική επιτροπή. Η εξέταση γίνεται δημοσία από την τριμελή επιτροπή υπό την προεδρία του κυρίου συμβούλου και περιλαμβάνει την προφορική ανάπτυξη της εργασίας εκ μέρους του φοιτητή και την υποβολή ερωτήσεων προς αυτόν σχετικώς με το θέμα της πτυχιακής μελέτης. Η βαθμολόγηση της μελέτης στηρίζεται στην αξιολόγηση του περιεχομένου της μελέτης, της προφορικής ανάπτυξης και των απαντήσεων του φοιτητή στις υποβληθείσες ερωτήσεις. Ο τελικός βαθμός της μελέτης είναι ο μέσος όρος των βαθμών των τριών εξεταστών. Η εξέταση είναι επιτυχής αν ο τελικός βαθμός είναι ανώτερος ή ίσος του 5 και εφόσον οι βαθμοί δύο τουλάχιστον εξεταστών είναι ανώτεροι ή ίσοι του 5. Σε αντίθετη περίπτωση η πτυχιακή μελέτη επιστρέφεται στο φοιτητή προς διόρθωση και συμπλήρωση και η εξέταση επαναλαμβάνεται. Σε περίπτωση και νέας αποτυχίας ο φοιτητής υποχρεούται να εκπονήσει άλλη πτυχιακή μελέτη επί του ιδίου ή άλλου θέματος. 16.Γ.α.116 Γεωπονικό Πανεπιστήμιο Αθηνών    4..Προϋπόθεση για την ανάθεση θέματος πτυχιακής μελέτης θεωρείται η επιτυχής ολοκλήρωση της εκπαιδευτικής διαδικασίας των 8 πρώτων εξαμήνων των προτύπων προγραμμάτων σπουδών. Συνεπώς για τους φοιτητές οι οποίοι ακολουθούν με επιτυχία τα προγράμματα αυτά η ανάθεση της πτυχιακής μελέτης μπορεί να γίνεται αμέσως μετά το πέρας του 8ου εξαμήνου που συμπίπτει χρονικά με το 8ο εξάμηνο φοίτησής τους. Όταν το θερινό διάστημα μεταξύ 8ου και 9ου εξαμήνου χρησιμοποιείται για την εκπόνηση της πτυχιακής μελέτης τότε το διάστημα αυτό θεωρείται και σαν περίοδος πρακτικής εξάσκησης. Για τους φοιτητές που δεν έχουν ολοκληρώσει επιτυχώς την εκπαιδευτική διαδικασία των 8 πρώτων εξαμήνων μπορεί η ανάθεση της πτυχιακής μελέτης να γίνεται σε επόμενα εξάμηνα της φοίτησης τους. Οι φοιτητές αυτοί εγγράφονται για την παρακολούθηση των μαθημάτων προηγουμένων εξαμήνων στα οποία ή δεν έχουν εξεταστεί ή έχουν εξεταστεί αλλά αποτύχει. Κατ' εξαίρεση επιτρέπεται η ανάθεση μελέτης σε φοιτητές οι οποίοι μετά το πέρας των εξετάσεων του 8ου εξαμήνου φέρονται αποτυχόντες σε τρία το πολύ μαθήματα (μαθήματα και εργαστήρια) των οκτώ πρώτων εξαμήνων.  5.Κατά τη διάρκεια του 10ου ακαδημαϊκού εξαμήνου οργανώνονται ειδικοί επιμορφωτικοί κύκλοι (σεμινάρια) με την πρωτοβουλία Εργαστηρίων ή Φροντιστηρίων που συμμετέχουν στα προγράμματα εξειδίκευσης του Ιδρύματος. Τα σεμινάρια αποσκοπούν στην παροχή πρόσθετης εξειδικευμένης γνώσης που είναι δυνατόν να υποβοηθήσει στην εκπόνηση πληρέστερης μελέτης. Στα σεμινάρια αυτά συμμετέχουν όλοι οι φοιτητές που βρίσκονται στο 10ο εξάμηνο φοίτησής τους. Η συνεπής συμμετοχή στους κύκλους αυτούς αναγράφεται στα πιστοποιητικά σπουδών που χορηγεί το Πανεπιστήμιο. Λειτουργικές Υποχρεώσεις Άρθρ.35.-1.Τα Πρότυπα Προγράμματα Σπουδών συντάσσονται και εγκρίνονται κατά το εξάμηνο που προηγείται της εφαρμογής τους ή και νωρίτερα. Τα προγράμματα αυτά περιλαμβάνουν τις υποχρεωτικές και τις κατ' επιλογήν ενότητες και τις ώρες διδασκαλίας εργαστηρίων και φροντιστηρίων. 2.Τα προγράμματα σπουδών ανακοινώνονται και διανέμονται σε έντυπο φυλλάδιο με ευθύνη της Γραμματείας του Ιδρύματος μέχρι 15 Σεπτεμβρίου για το φθινοπωρινό εξάμηνο και μέχρι 15 Ιανουαρίου για το εαρινό εξάμηνο. 3.Τα αποτελέσματα των εξετάσεων για τις ενότητες κάθε εξαμήνου εξάγονται και κατατίθενται στη Γραμματεία του Ιδρύματος μέσα σε δύο (2) εβδομάδες μετά. Η Γραμματεία του Ιδρύματος έχει την ευθύνη για την άμεση ανακοίνωσή τους. 4.Κάθε φοιτητής είναι υποχρεωμένος να δηλώσει συμμετοχή παρακολούθησης των ενοτήτων του εξαμήνου πριν την έναρξή τους ή το αργότερο μέσα στις πρώτες δύο εβδομάδες του εξαμήνου. Η Γραμματεία του Ιδρύματος καταρτίζει αμέσως μετά τους καταλόγους παρακολούθησης για κάθε ενότητα. 5.Καθε φοιτητής έχει το δικαίωμα να αποσυρθεί από την παρακολούθηση μιας ή περισσοτέρων ενοτήτων μέσα στις πρώτες τέσσερις εβδομάδες του εξαμήνου κάνοντας σχετική έγγραφη δήλωση στη Γραμματεία του Ιδρύματος. 6.Κάθε φοιτητής μετά την επιτυχή ολοκλήρωση της παρακολούθησης των ενοτήτων των τεσσάρων εξαμήνων είναι υποχρεωμένος να δηλώσει εγγράφως στη Γραμματεία του Ιδρύματος την επιλογή του όσον αφορά τον επιστημονικό προσανατολισμό της αρεσκείας του. Η δήλωση αυτή θα πρέπει να γίνει το αργότερο μέσα στις δύο πρώτες εβδομάδες του 5ου εξαμήνου. Η Γραμματεία αμέσως μετά είναι υποχρεωμένη να ανακοινώσει κατάλογο υποψηφίων για τους προσανατολισμούς. 7.Κάθε φοιτητής διατηρεί το δικαίωμα της τελικής επιλογής του προσανατολισμού και στο 5ο και 6ο εξάμηνο. Η εγγραφή του όμως για άλλο προσανατολισμό θα συνεπάγεται πρόσθετη εκπαιδευτική επιβάρυνση όσον αφορά στις ενότητες του δευτέρου συνόλου που συνδέονται με τον νέο προσανατολισμό. ΚΕΦΑΛΑΙΟ Ζ: ΜΕΤΑΠΤΥΧΙΑΚΕΣ ΣΠΟΥΔΕΣ Μεταπτυχιακοί φοιτητές ΄Αρθρ.36-44.-(Καταργήθηκαν  από την παρ. 2 άρθρ. 15 της. υπ’ αριθ. 99235/Β1/25 Σεπτ.-8 Οκτ, 2002 (ΦΕΚ Β΄1299) Απόφασης Υπουργού Εθν. Παιδείας και Θρησκευμάτων, κατωτ. αριθ. 146). ΚΕΦΑΛΑΙΟ Η: ΠΤΥΧΙΑ – ΤΙΤΛΟΙ Πτυχία Γεωπόνου – Απονομή – Ορκωμοσία. Άρθρ.(45)36.-1.Όλα τα Τμήματα του Γ.Π.Α., όπως προσδιορίζονται στο άρθρ. 8 του Π.Δ. 377/16.6.89, πλην του Γενικού Τμήματος απονέμουν πτυχίο Γεωπόνου στο οποίο αναγράφεται μόνο η ονομασία του τμήματος φοίτησης. Έτσι: (Αντί για τη σελ. 290,527) Σελ. 290,527(α) Τεύχος 1451 Σελ. 75 Γεωπονικό  Πανεπιστήμιο  Αθηνών 16.Γ.α.116 α)Το Τμήμα Φυτικής Παραγωγής απονέμει πτυχίο Γεωπόνου Φυτικής Παραγωγής. β)Το Τμήμα Ζωϊκής Παραγωγής απονέμει πτυχίο Γεωπόνου Ζωϊκής Παραγωγής. γ)Το Τμήμα Γεωργικής Βιολογίας και Βιοτεχνολογίας απονέμει πτυχίο Γεωπόνου Γεωργικής Βιολογίας και Βιοτεχνολογίας. δ)Το Τμήμα Γεωργικής Οικονομίας απονέμει πτυχίο Γεωπόνου Γεωργικής Οικονομίας. ε)Το Τμήμα Γεωργικών Βιομηχανιών απονέμει πτυχίο Γεωπόνου Γεωργικών Βιομηχανιών. στ)Το Τμήμα Εγγείων Βελτιώσεων και Γεωργικής Μηχανικής απονέμει πτυχίο Γεωπόνου Εγγείων Βελτιώσεων και Γεωργικής Μηχανικής, 2.Στα πιστοποιητικά σπουδών των αποφοίτων προσδιορίζεται η εξειδίκευσή τους. 3.Οι φοιτητές που επιτυγχάνουν στις πτυχιακές εξετάσεις και έχουν εκπληρώσει τις λοιπές υποχρεώσεις που προβλέπονται από τις κείμενες διατάξεις δίδουν προ του Πρυτάνεως ή του νομίμου αναπληρωτή του την ως έπεται καθομολόγηση: "Προ του Πρυτάνεως του Γεωργικού Πανεπιστημίου Αθηνών, του οποίου το πτυχίον μου απονέμεται σήμερον, δίδω τούτον τον όρκον και ταύτην την ιεράν υπόσχεσιν : Την μεγάλην δι' εμέ αυτήν στιγμήν και εις τον ιερόν αυτόν χώρον, όπου ενεστερνίσθην την παναρχαίαν της Γεωπονίας Επιστήμην, μητέρα και τροφόν πάσης επιστήμης και παντός πολιτισμού, ορκίζομαι να διάγω βίον αληθούς επιστήμονος και να ασκώ το έργον του Γεωπόνου με αγάπην προς την γην και προς τους ποτίζοντας αυτήν με τον ιδρώτα των γεωργούς. Υπόσχομαι να βαδίζω την ευθείαν του βίου οδόν, με το βλέμμα και τον νουν προς τον ορθόν, το αληθές και το δίκαιον, να καταβάλω όλας μου τα δυνάμεις δια να καταστώ υπόδειγμα εναρέτου, ακεραίου και αδιαφθόρου ανθρώπου, χρησίμου εις τους ομοίους μου και ωφελίμου εις το κοινωνικόν σύνολον. Εις τον αγώνα της ζωής και της εκπληρώσεως του καθήκοντος τον οποίον από σήμερα αρχίζων, ας με συνοδεύουν πάντοτε αι ευχαί των σεβαστών Διδασκάλων μου και ας μου είναι βοηθός ο Θεός". 5.Το πτυχίο υπογράφεται από τον Πρύτανη, τον Πρόεδρο του Τμήματος και τον Γραμματέα του και σφραγίζεται με τη μεγάλη σφραγίδα του ιδρύματος. Σελ. 290,528(α) Τεύχος 1451 Σελ. 76 6.Ο τύπος του πτυχίου έχει ως εξής: ΕΛΛΗΝΙΚΗ ΔΗΜΟΚΡΑΤΙΑ ΤΟ ΓΕΩΡΓΙΚΟ ΠΑΝΕΠΙΣΤΗΜΙΟ ΑΘΗΝΩΝ ΑΠΟΝΕΜΕΙ ΤΟ ΠΑΡΟΝ ΠΤΥΧΙΟ ΓΕΩΠΟΝΙΚΩΝ ΣΠΟΥΔΩΝ ΑΡΙΘ. ΠΤΥΧΙΟΥ :......... ΑΡΙΘ. ΜΗΤΡΩΟΥ :......... ΕΙΣ Τ……………………………………………….. ….ΟΠΟΙ…. ΕΚΠΛΗΡΩΣΕ ΟΛΕΣ ΤΙΣ ΠΡΟΒΛΕΠΟΜΕΝΕΣ ΥΠΟΧΡΕΩΣΕΙΣ ΓΙΑ ΤΟΥΣ ΦΟΙΤΗΤΕΣ ΤΟΥ ΤΜΗΜΑΤΟΣ …………………………………………………… ΤΟΥ ΓΕΩΡΓΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ, ΕΠΕΤΥΧΕ ΣΤΙΣ ΤΕΛΙΚΕΣ ΕΞΕΤΑΣΕΙΣ ΤΟΥ ΕΤΟΥΣ.....…....................................... ΚΑΙ ΕΤΥΧΕ ΤΟΥ ΒΑΘΜΟΥ.………….................... …………………………………………………           ΑΘΗΝΑ……….... 199. Ο ΠΡΟΕΔΡΟΣ         Ο ΠΡΥΤΑΝΗΣ ΤΟΥ ΤΜΗΜΑΤΟΣ Ο ΓΡΑΜΜΑΤΕΑΣ  ΤΟΥ ΤΜΗΜΑΤΟΣ 16.Γ.α.116 Γεωπονικό  Πανεπιστήμιο  Αθηνών Πιστοποιητικά Επαγγελματικής Εξειδίκευσης Άρθρ.4.-1.Η σύνθεση του Πρυτανικού Συμβουλίου είναι η προβλεπόμενη από τις διατάξεις του άρθρ. 11 (παρ.2α) του Νόμ. 1268/1982. 2.Στις συνεδριάσεις του Πρυτανικού Συμβουλίου είναι δυνατό να καλούνται να συμμετέχουν, με δικαίωμα λόγου αλλά χωρίς δικαίωμα ψήφου, μέλη ΔΕΠ και εκπρόσωποι συνδικαλιστικών φορέων. 3.Στις συνεδριάσεις του Πρυτανικού Συμβουλίου παρίσταται και ο Προϊστάμενος Γραμματείας του Γ.Π.Α., χωρίς δικαίωμα ψήφου. 4.Ο Γραμματέας του Πρυτανικού Συμβουλίου είναι διοικητικός υπάλληλος των Κλάδων ΠΕ ή ΤΕ ή ΔΕ και ορίζεται από αυτό μετά από εισήγηση του Πρύτανη. 5.Είναι δυνατή η έκτακτη σύγκληση του Πρυτανικού Συμβουλίου, αν το ζητήσουν με σχετική αίτηση δύο μέλη τους ή αν τούτο ζητηθεί από τον Πρύτανη. 6.Για τα λοιπά θέματα συγκλήσεως και λειτουργίας του Πρυτανικού Συμβουλίου, εφαρμόζονται τα αναφερόμενα για τη Σύγκλητο στο άρθρ. 3, εφόσον δεν είναι αντίθετα με τις σχετικές διατάξεις του Νόμ. 1268/1982. Σύνθεση και λειτουργία Γενικής Συνελεύσεως Τμήματος Άρθρ.(46)37.1.Το Γεωργικό Πανεπιστήμιο Αθηνών απονέμει πιστοποιητικό Επαγγελματικής Εξειδίκευσης. 2.Το πιστοποιητικό επαγγελματικής εξειδίκευσης υπογράφεται από τον Πρύτανη και τον Προϊστάμενο Γραμματείας του Ιδρύματος. 3.Ο τύπος του πιστοποιητικού επαγγελματικής εξειδίκευσης έχει ως εξής: ΕΛΛΗΝΙΚΗ ΔΗΜΟΚΡΑΤΊΑ ΤΟ ΓΕΩΡΓΙΚΟ ΠΑΝΕΠΙΣΤΗΜΙΟ ΑΘΗΝΩΝ  ΑΠΟΝΕΜΕΙ ΤΟ ΠΑΡΟΝ ΠΙΣΤΟΠΟΙΗΤΙΚΟ ΕΠΑΓΓΕΛΜΑΤΙΚΗΣ ΕΞΕΙΔΙΚΕΥΣΗΣ. ...............………………….. ΣΤ..……… ………………………………………………….. ΠΤΥΧΙΟΥΧΟΝ………………………………… …ΟΠΟΙ……….. ΣΥΜΠΛΗΡΩΣΕ ΤΗΝ ΚΑΝΟΝΙΚΗ ΦΟΙΤΗΣΗ, ΕΠΕΤΥΧΕ ΣΤΙΣ ΕΞΕΤΑΣΕΙΣ ΠΟΥ ΠΡΟΒΛΕΠΟΝΤΑΙ ΚΑΙ ΕΤΥΧΕ ΤΟΥ ΒΑΘΜΟΥ …… ΑΘΗΝΑ              199. Ο ΠΡΥΤΑΝΗΣ Ο ΠΡΟΪΣΤΑΜΕΝΟΣ      ΓΡΑΜΜΑΤΕΑΣ Διδακτορικοί Τίτλοι – Απονομή – Καθομολόγηση ΄Αρθρ. 47(Καταργήθηκε από την παρ. 3 άρθρ. 15 απόφ. της υπ’ αριθ. 99235/Β1/25 Σεπτ.-8 Οκτ. 2002 (ΦΕΚ Β΄1299) Απόφ. Υπ. Εθν. Παιδείας και Θρησκευμάτων κατωτ. αριθ. 146). ΚΕΦΑΛΑΙΟ Θ Προπτυχιακές Σπουδές Άρθρ.(48)38-1.Τα προγράμματα σπουδών διαμορφώνονται με βάση τον κανονισμό αυτό και οι εκπαιδευτικές και λοιπές διαδικασίες που εισάγει, εφ,αρμόζονται στο σύνολό τους για τους φοιτητές που έχουν εγγραφεί στο Γ.Π.Α το ακαδημαϊκό έτος 1983-1984. 2.Για τους παλαιότερους φοιτητές θα ισχύσουν τα ήδη υπάρχοντα προγράμματα σπουδών τα οποία η επιτροπή σπουδών θα προσπαθήσει να αναπροσαρμόσει ώστε να αποκτήσουν άμεσα και κατά το δυνατόν τα πλεονεκτήματα που προσφέρουν οι διατάξεις του κανονισμού αυτού, ύστερα από συνεννόηση με τους τομείς και τα εργαστήρια. Οι σχετικές εισηγήσεις της επιτροπής θα υποβληθούν στη Γενική Συνέλευση για έγκριση. Ανάμεσα στα θέματα που θα πρέπει να εξετασθεί είναι: -η κατάργηση των ετησίων μαθημάτων και η αντικατάστασή τους με εξαμηνιαία ή ακόμη και η ένταξη της ύλης σε εξαμηνιαίες ενότητες όταν είναι δυνατόν και σκόπιμο. -η κατάργηση των τελικών εξετάσεων των εργαστηρίων και φροντιστηρίων και η εφαρμογή της μεθοδολογίας εκτίμησης της επίδοσης που εισάγει ο κανονισμός αυτός. 3.Για τους φοιτητές των ετών 1982-1983 και παλαιοτέρων καταργείται επίσης η έννοια της απόρριψης του φοιτητή σε ακαδημαϊκά έτη ή εξάμηνα και καθιερώνεται η αποτυχία στις εξεταστικές διαδικασίες συγκεκριμένων μαθημάτων. 4.Καταργείται η τρίτη εξεταστική περίοδος με την έννοια της παρεμβολής της σε χρονική περίοδο διδασκαλίας μαθημάτων. Σαν εξεταστικές περίοδοι καθιερώνονται οι περίοδοι Ιανουαρίου, Ιουνίου και Σεπτεμβρίου. 5.Για την τακτοποίηση εξεταστικών εκκρεμοτήτων των ετών 1982-1983 και προηγουμένων οι φοιτητές θα μπορούν κατά τις περιόδους της παρ. 4 να εξετάζονται σε μαθήματα προηγουμένων ετών χωρίς περιορισμό και ύστερα από δήλωση των ενδιαφερομένων που θα πρέπει να υποβάλλεται πριν από την έναρξη της εξεταστικής περιόδου. Για τον ίδιο λόγο είναι δυνατό να καθιερώνονται ιδιαίτερες εξεταστικές περίοδοι πέρα από τις κανονικές της παρ. 4 για του επί πτυχίω φοιτητές των ετών εισαγωγής 1982-1983 και παλαιοτέρων ύστερα από αιτήσεις ενδιαφερομένων επί πτυχίω φοιτητών. Η παράγραφος αυτή παύει να ισχύει με το τέλος του ακαδημαϊκού έτους 1991-1992. 6.Κάθε φοιτητής έχει δικαίωμα συμμετοχής στις εξετάσεις των μαθημάτων του έτους που διανύει καθώς και μαθημάτων προηγουμένων ετών. 7.Η ισοδυναμία των ετήσιων μαθημάτων που έχουν ήδη παρακολουθήσει επιτυχώς οι φοιτητές του Γ.Π.Α. ή οι μετεγγραφόμενοι από άλλα Ανώτατα Εκπαιδευτικά ιδρύματα ορίζεται κατά περίπτωση με απόφαση της Γενικής Συνέλευσης του Τμήματος. 8.Προκειμένου για εγγραφή, μετεγγραφή, κατάταξη κλπ φοιτητών από άλλα ιδρύματα στο Γ.Π.Α., εφαρμόζεται η ίδια διαδικασία αξιολόγησης κατά περίπτωση που εφαρμόζεται και σήμερα. 9.Η καθολική εφαρμογή του άρθρ. 34 θα αρχίσει από το ακαδημαϊκό έτος 1990-1991. (Αντί για τη σελ. 290,529)  Σελ. 290,529(α) Τεύχος 1451 Σελ. 77 Γεωπονικό  Πανεπιστήμιο  Αθηνών 16.Γ.α.116 Μεταπτυχιακές Σπουδές Άρθρ.(49)39.-1.Για τους μη διδάκτορες Επιμελητές, Βοηθούς και Επιστημονικούς Συνεργάτες ισχύουν οι διατάξεις των άρθρ. 35 (παρ. Ιβ, 2αιι) και 36 του Νόμ. 1268/1982. 2.Για τους Ειδικούς Μεταπτυχιακούς Υποτρόφους (Ε.Μ.Υ. ισχύουν οι διατάξεις των άρθρ. 19 του Νόμ. 1268/82, 48 (παρ. 10β, έως στ) του Νόμ. 1404/1983 και η με αριθ. Φ.145.3/133/7383/22. 8.84 Υπουργική απόφαση. 3.Για τους πτυχιούχους Α.Ε.Ι. που εκπονούν ήδη διδακτορική διατριβή σε εργαστήρια και Φροντιστήρια του Ιδρύματος μετά, από σχετική αίτησή τους, ισχύουν, οι διαδικασίες υποβολής των δικαιολογητικών που ορίστηκαν από τη Γενική Συνέλευση της Α.Γ.Σ.Α. κατά τη συνεδρία της 17.2.1983 και οι διατάξεις του άρθρ. 36 του Νόμ. 1268/82. ΜΕΡΟΣ ΤΡΙΤΟ: ΚΑΝΟΝΙΣΜΟΣ ΛΕΙΤΟΥΡΓΊΑΣ  ΤΟΥ ΕΙΔΙΚΟΥ ΛΟΓΑΡΙΑΣΜΟΥ  ΚΑΙ ΟΔΗΓΟΣ ΧΡΗΜΑΤΟΔΟΤΗΣΕΩΝ  ΕΡΕΥΝΩΝ ΤΟΥ ΓΕΩΡΓΙΚΟΥ  ΠΑΝΕΠΙΣΤΗΜΙΟΥ Σύσταση του Ειδικού Λογαριασμού του Γ.Π.Α. Άρθρ.(50)40.-Ο Ειδικός Λογαριασμός συστάθηκε με τις αποφάσεις 2/21.1.1983 και 24/21.10.1985 της Γενικής Συνέλευσης της Α.Γ.Σ.Α, σύμφωνα με το Π.Δ.432/1981 (ΦΕΚ 118/5.5.1981) και την αριθ. ΒΙ/819/20.12.1988 (ΦΕΚ 920/Β'/21.12.1988) υπουργική απόφαση. (α)Ο λογαριασμός αυτός λειτουργεί σύμφωνα με τις αποφάσεις της Συγκλήτου. (β)Αποβλέπει κατά το άρθρ. 1 (παρ. 2) της αριθ. Β1/819/20.12.1988 (ΦΕΚ 920/Β'/21.12.1988) υπουργικής απόφασης στη "διάθεση και διαχείριση κονδυλίων που προέρχονται από οποιαδήποτε πηγή και προορίζονται για την κάλυψη δαπανών, οποιουδήποτε είδους, που είναι απαραίτητες για τις ανάγκες ερευνητικών και επιμορφωτικών έργων σχετικών υπηρεσιών ή δραστηριοτήτων που εκτελούνται ή παρέχονται από το επιστημονικό προσωπικό των Α.Ε.Ι. ή και με τη συνεργασία άλλων ειδικών επιστημόνων. Σελ. 290,530(α) Τεύχος 1451 Σελ. 78 (γ)Όργανα διοίκησης και διαχείρησης του Λογαριασμού που ορίζονται στο άρθρ. 3 της ανωτέρω υπουργικής απόφασης, είναι: 1)η Επιτροπή Ερευνών και 2)Η Γραμματεία του Λογαριασμού. Την Επιτροπή Ερευνών απαρτίζουν: Εκπρόσωποι όλων των Τμημάτων του Ιδρύματος και επιπλέον ένας από τους Αντιπρυτάνεις που ορίζεται από το Πρυτανικό Συμβούλιο του Ιδρύματος. Κάθε εκπρόσωπος Τμήματος ορίζεται μαζί με τον αναπληρωτή του από τη Γενική Συνέλευση του Τμήματος η οποία συγκροτείται στην περίπτωση αυτή σύμφωνα με την παρ. 4 του άρθρ. 81 του Νόμ. 1566/85. Τα μέλη της Επιτροπής Ερευνών πρέπει να είναι μέλη ΔΕΠ τα οποία κατά προτεραιότητα θα πρέπει να ανήκουν στις βαθμίδες του Καθηγητή και του Αναπληρωτή Καθηγητή. Επίσης πρέπει να έχουν εκτεταμένη ερευνητική εμπειρία που τεκμηριώνεται:1)από δημοσιεύσεις σε περιοδικά διεθνούς κύρους, από βιβλία και από μονογραφίες, και 2)από αυτοδύναμη ανάπτυξη και υλοποίηση χρηματοδοτουμένων ερευνητικών έργων. Η θητεία των μελών της Επιτροπής είναι τριετής. Χρέη γραμματέα της Επιτροπής εκτελεί ο Προϊστάμενος της Γραμματείας της Επιτροπής του Λογαριασμού ή ο αναπληρωτής αυτού. Πόροι του Ειδικού Λογαριασμού Άρθρ.(51)41.-Οι πόροι του λογαριασμού, σύμφωνα με το άρθρ. 2 της ανωτέρω υπουργικής απόφασης, είναι: (α)Ετήσια επιχορήγηση από τον Τακτικό Προϋπολογισμό του Κράτους, εντός του ύψους της Κρατικής Επιχορήγησης. (β)Κονδύλια από τον Προϋπολογισμό Δημοσίων Επενδύσεων που διατίθενται είτε μέσω του Προγράμματος Ανάπτυξης Έρευνας και Τεχνολογίας (ΠΑΕΤ), είτε με οποιονδήποτε άλλο τρόπο. (γ)Ειδικές εισφορές και χρηματοδοτήσεις από δημόσιες επιχειρήσεις, άλλους δημόσιους φορείς, ιδιωτικές επιχειρήσεις ή ιδιώτες, διεθνείς οργανισμούς και δωρεές κάθε είδους με πράξεις, εν ζωή ή αιτία θανάτου. (δ)Έσοδα από παροχές υπηρεσιών προς τρίτους και πρόσοδοι από περιουσιακά στοιχεία του Λογαριασμού. (ε)Κάθε είδους δάνεια. 16.Γ.α.116 Γεωπονικό  Πανεπιστήμιο  Αθηνών Όροι αποδοχής πόρων του Ειδικού Λογαριασμού Άρθρ.(52)42.-(α)Χρηματοδοτήσεις, επιχορηγήσεις, δωρεές ή εισφορές που προέρχονται άμεσα ή έμμεσα από στρατιωτικούς συνασπισμούς δεν γίνονται δεκτές και απορρίπτονται χωρίς περαιτέρω εξέταση. (β)Κατ' αρχήν δεν ενθαρρύνονται συμφωνίες για χρηματοδοτήσεις ερευνητικών προγραμμάτων ή παροχές υπηρεσιών προς τρίτους που συνάπτονται με κύριο σκοπό την αποκλειστική εξυπηρέτηση ιδιωτών ή ιδιωτικών επιχειρήσεων. Εξετάζονται όμως όλες οι προτάσεις στις οποίες είναι εμφανής η ωφέλεια για το Ίδρυμα και τη Γεωπονική επιστήμη γενικότερα. Αξιολόγηση ερευνητικών προτάσεων Άρθρ.(53)43.-(α)Όλες οι προτάσεις ή αιτήσεις χρηματοδοτήσεως ερευνητικών προγραμμάτων, προς εκτός σχολής φορείς πρέπει να έχουν την κατ' αρχήν έγκριση της Επιτροπής Ερευνών. Σε περιπτώσεις που δεν είναι εφικτή η σύγκληση της Επιτροπής, η έγκριση μπορεί να χορηγηθεί με ευθύνη του Προέδρου, με τη ρητή όμως υποχρέωση να φέρει το θέμα στην πρώτη συνεδρίαση της επιτροπής. Η άρνηση εγκρίσεως πρέπει να είναι πλήρως αιτιολογημένη, ο δε θιγόμενος μπορεί με έγγραφό του να ζητήσει να παραπεμφθεί το θέμα στη Σύγκλητο του Ιδρύματος. Για την εύρυθμη λειτουργία των Εργαστηρίων κρίνεται σκόπιμο και συνιστάται η ενημέρωση του προσωπικού ΔΕΠ του Εργαστηρίου και του Τομέα για κάθε σχετική ερευνητική πρόταση. (β)Αξιολογούνται μόνο εκείνες οι προτάσεις ερευνητικών έργων που εμπίπτουν στα πλαίσια της γενικότερης ερευνητικής πολιτικής του Τμήματος του Πανεπιστημίου, όπως καθορίζεται από τις εκάστοτε αποφάσεις της Συγκλήτου και σύμφωνα με το άρθρ.4 παρ. 6 της ανωτέρω υπουργικής απόφασης, και δεν έρχονται σε αντίθεση με τους όρους αποδοχής του άρθρ. 52 του παρόντος. (γ)Προτάσεις που υποβάλλονται απ' ευθείας σε εκτός Ιδρύματος φορείς από δημόσια πρόσκληση, και η χρηματοδότησή τους προϋποθέτει αξιολόγηση από επιτροπή κριτών, δεν αξιολογούνται εκ νέου από την Επιτροπή Ερευνών αλλά γίνεται δεκτή η αξιολόγηση της επιτροπής κρίσεως του φορέα που χρηματοδοτεί το συγκεκριμένο ερευνητικό πρόγραμμα. (δ)Η Επιτροπή Ερευνών του Ειδικού Λογαριασμού αξιολογεί τη σκοπιμότητα παροχής υπηρεσιών προς τρίτους, μετά από αιτιολογημένη πρόταση των ενδιαφερομένων ερευνητών και εισηγείται την αποδοχή ή μη της σχετικής προτάσεως στη Σύγκλητο του Ιδρύματος. (ε)Η ύπαρξη κονδυλίων των παρ. (β)και (δ) του άρθρ. 51 γνωστοποιείται σ' όλο το ερευνητικό προσωπικό του Ιδρύματος, με ταυτόχρονη πρόσκληση ενδιαφέροντος για την υποβολή ερευνητικών προτάσεων, εντός καθορισμένης χρονικής προθεσμίας. Η αξιολόγηση όλων των προτάσεων γίνεται εντός δύο μηνών μετά τη λήξη της ημερομηνίας υποβολής τους. Προκειμένου να διασφαλιστεί η αντικειμενικότητα της κρίσης, η επιτροπή έρευνας μπορεί να ζητήσει τη γνώμη ειδικών επί του θέματος, εντός ή εκτός του Ιδρύματος υπό την προϋπόθεση ότι δεν συμμετέχουν οι ίδιοι στο υπό κρίση ερευνητικό πρόγραμμα. Σε περίπτωση ερευνητικού προγράμματος που έχει υποβληθεί από κάποιο μέλος της Επιτροπής Ερευνών, το ενδιαφερόμενο μέλος απέρχεται κατά τη συζήτηση του θέματός του και δεν συμμετέχει στη διαδικασία λήψης της αποφάσεως. Η απουσία του στην περίπτωση αυτή δεν υπολογίζεται στην απαρτία της επιτροπής. Οι αποφάσεις κρίσεως της επιτροπής πρέπει να είναι πλήρως αιτιολογημένες και επικυρώνονται από τη Σύγκλητο του Ιδρύματος. Χρηματοδότηση ερευνητικών προγραμμάτων Άρθρ.(54)44.-(α)Όλα τα έσοδα του Ειδικού Λογαριασμού, οιασδήποτε πηγής και κατηγορίας, κατατίθενται κατευθείαν από τον χρηματοδότη στον "Ειδικό Λογαριασμό Κονδυλίων" που έχει ανοιχθεί στην Εθνική Τράπεζα της Ελλάδος, και συγκεκριμένα στον λογαριασμό με αριθ. 540996 για χρηματοδοτήσεις από τις Δημόσιες Επενδύσεις και στον με αριθ. 540994 έντοκο λογαριασμό για πόρους οιασδήποτε άλλης πηγής. (β)Κάθε ερευνητική πρόταση θα πρέπει απαραίτητα να συνοδεύεται από το πληροφοριακό δελτίο, που έχει συντάξει η Επιτροπή. Στον προϋπολογισμό του έργου θα πρέπει να έχουν προβλεφθεί δαπάνες για χρηματοδοτικές εισφορές κ.λπ., σύμφωνα με την ισχύουσα νομοθεσία. Αναμόρφωση του προϋπολογισμού είναι δυνατή. (γ)Ποσοστό του συνολικού προϋπολογισμού κάθε έργου, το οποίο προσδιορίζεται με απόφαση της Επιτροπής Ερευνών παρακρατείται για τις λειτουργικές ανάγκες του Ειδικού λογαριασμού και για τη χρησιμοποίηση του κεφαλαιουχικού εξοπλισμού του Γ.Π.Α. κατά τη διάρκεια πραγματοποίησης του έργου. Από το παρακράτημα αυτό εξαιρούνται τα κονδύλια των έργων που προέρχονται από τον τακτικό προϋπολογισμό του Ιδρύματος. (Αντί για τη σελ. 290,531) Σελ. 290,531(α)   Τεύχος 1451-Σελ.79 Γεωπονικό  Πανεπιστήμιο  Αθηνών 16.Γ.α.116 (δ)Οι δαπάνες των έργων πραγματοποιούνται με ειδική εντολή του Επιστημονικού Υπευθύνου εφόσον υπάρχει σχετική πρόβλεψη στον προϋπολογισμό του έργου. (ε)Πρόσληψη εκτάκτου επιστημονικού και βοηθητικού προσωπικού. Για την πρόσληψη εκτάκτου επιστημονικού προσωπικού δημοσιεύεται σχετική πρόσκληση ενδιαφέροντος με τους όρους εργασίας στον ημερήσια αθηναϊκό τύπο. Οι αιτήσεις που υποβάλλονται αξιολογούνται από τον επιστημονικό υπεύθυνο, ο οποίος υποβάλλει και τη σχετική πρόταση προς την Επιτροπή Ερευνών. (στ)Το μέγιστο όριο υπερωριακής αμοιβής του ερευνητικού, βοηθητικού και τεχνικού προσωπικού (μελών του Ιδρύματος) ορίζεται με απόφαση της Συγκλήτου, μετά από πρόταση της Επιτροπής Ερευνών. (ζ)Το ύψος της εκτός έδρας αμοιβής του προσωπικού που απασχολείται στα ερευνητικά προγράμματα καθορίζεται κατ' έτος σύμφωνα με τις κείμενες διατάξεις από την Επιτροπή Ερευνών. Για τη μετακίνηση προσωπικού που ανήκει στο Γ.Π.Α. προαπαιτείται η έκδοση της σχετικής υπηρεσιακής άδειας από τη διοίκηση της Σχολής κατά τα προβλεπόμενα από τον εσωτερικό κανονισμό του Ιδρύματος. (η)Όροι ή συμφωνίες μεταξύ επιστημονικών υπευθύνων και των διαφόρων εξωπανεπιστημιακών φορέων χρηματοδοτήσεως, πέραν εκείνων που έχουν γνωστοποιηθεί στην Επιτροπή του Ειδικού Λογαριασμού, είναι ανεπίτρεπτοι. Αν περιέλθει σε γνώση της επιτροπής του Ειδικού Λογαριασμού τέτοια περίπτωση, η Επιτροπή είναι υποχρεωμένη να παραπέμψει το θέμα στη Σύγκλητο του Ιδρύματος. (θ)Με το πέρας κάθε ερευνητικού προγράμματος, η Γραμματεία του Ειδικού Λογαριασμού εκδίδει οικονομικό απολογισμό στον οποίο αναλύονται όλες οι κατηγορίες δαπανών που πραγματοποιήθηκαν στη διάρκεια εκτέλεσης του προγράμματος. Διάδοση των αποτελεσμάτων  των ερευνών-Απολογισμός Άρθρ.5.-1.Η σύνθεση της Γενικής Συνελεύσεως Τμήματος είναι η προβλεπόμενη από τις διατάξεις των άρθρ. 8 του Νόμ. 1268/82 και 6 του Νόμ. 1351/83. 2.Καθήκοντα Γραμματέα της Γενικής Συνέλευσης Τμήματος, εκτελεί ο υπό του Πρυτανικού Συμβουλίου, οριζόμενος Γραμματέας του Τμήματος, ο οποίος είναι και Προϊστάμενος της Γραμματείας αυτού. 3.Κατά τις συνεδριάσεις της Γενικής Συνέλευσης Τμήματος τα θέματα εισηγείται ο Πρόεδρος του Τμήματος. Δύναται όμως, να αναθέτει την εισήγηση μερικών από αυτά, στον Γραμματέα του Τμήματος, ή σε μέλος της Συνέλευσης. 4.Για τα λοιπά θέματα σύγκλησης και λειτουργίας έχουν εφαρμογή τα αναφερόμενα για τη Σύγκλητο στο άρθρ. 3, εφόσον δεν είναι αντίθετα με τις σχετικές διατάξεις των Νόμ. 1268/82, 1351/83 και 1404/83. Σύνθεση και λειτουργία Διοικητικού  Συμβουλίου Τμήματος Άρθρ.(55)45.-(α)Εντός δύο μηνών μετά το πέρας κάθε ερευνητικού προγράμματος, συντάσσεται από τον αρμόδιο επιστημονικό υπεύθυνο, πλήρης έκθεση με τα αποτελέσματα της ερευνητικής εργασίας. Αντίτυπα των εκθέσεων αποστέλλονται: στην Επιτροπή Ερευνών και στον φορέα χρηματοδότησης του αντίστοιχου ερευνητικού προγράμματος. Σελ. 290,532(α) Τεύχος 1451 Σελ. 80 (β)Τα αποτελέσματα του ερευνητικού προγράμματος γίνονται γνωστά με ανακοινώσεις σε συνέδρια, δημοσιεύσεις σε επιστημονικά περιοδικά, σεμινάρια κ.λπ. Στις δημοσιεύσεις κ.λπ. πρέπει να μνημονεύεται ο χρηματοδοτικός φορέας που στήριξε μέρος ή το σύνολο της ερευνητικής εργασίας. (γ)Ανάτυπα των δημοσιευμάτων ή ανακοινώσεων θα πρέπει να κατατίθενται στη Γραμματεία του Ειδικού Λογαριασμού. (δ)Οι δαπάνες για τη διάδοση των αποτελεσμάτων βαρύνουν τον προϋπολογισμό του ερευνητικού προγράμματος. (ε)Από τις προσόδους από εμπορική εκμετάλλευση ευρεσιτεχνιών, που προκύπτουν από ερευνητικά προγράμματα, ποσοστό 5 % αποδίδεται στο Γ.Π.Α. και ένα πρόσθετο ποσοστό 5% στον Ειδικό Λογαριασμό. (στ)Εντός του μηνός Φεβρουαρίου εκδίδεται με ευθύνη του Προέδρου ο ετήσιος απολογισμός λειτουργίας του Ειδικού Λογαριασμού, ο οποίος υποβάλλεται στη Σύγκλητο. Έκδοση επιστημονικού περιοδικού Άρθρ.(56)46.-(α)Για την αξιοποίηση και ευρύτερη διάδοση των αποτελεσμάτων της Επιστημονικής Έρευνας στον Ελληνικό χώρο αλλά και το εξωτερικό, η Επιτροπή Ερευνών, εκδίδει και διαχειρίζεται επιστημονικό περιοδικό υπό τον τίτλο "Χρονικά του Γεωργικού Πανεπιστημίου Αθηνών" για την ελληνική έκδοση και "ANNALS OF THE AGRICULTURAL UNIVERSITY OF ATHENS" για την ξενόγλωσση. (β)Η συντακτική Επιτροπή του περιοδικού απαρτίζεται από τα μέλη της Επιτροπής Ερευνών και τους Διευθυντές των Τομέων του Γ.Π.Α., με Πρόεδρο, τον Πρόεδρο της Επιτροπής του Ειδικού Λογαριασμού. Η συντακτική Επιτροπή με ευθύνη της ορίζει κριτές αξιολόγησης και έχει τη διακριτική εξουσία αποδοχής ή μη των επιστημονικών εργασιών που υποβάλλονται προς δημοσίευση. 16.Γ.α.116 Γεωπονικό  Πανεπιστήμιο  Αθηνών (γ)Για την οικονομική υποστήριξη της έκδοσης του περιοδικού, τίθεται με απόφαση της Συγκλήτου στη διάθεση της Επιτροπής Ερευνών και σε ειδικό Τραπεζιτικό Λογαριασμό ποσοστό από το παρακράτημα του άρθρ. 54 παρ. (γ), καθώς και από τους πόρους του άρθρ. 51, του παρόντος οδηγού. Η Επιτροπή Ερευνών μπορεί να αναζητήσει πόρους για την έκδοση του περιοδικού και από άλλους φορείς, όπως Υπουργείο Πολιτισμού κ.λπ. (δ)Η οργάνωση, στελέχωση και λειτουργία της υπηρεσίας εκδόσεως του περιοδικού είναι υπό την άμεση εποπτεία και ευθύνη της Επιτροπής Ερευνών. (ε)Η Συντακτική Επιτροπή, στα πλαίσια των εκδοτικών δραστηριοτήτων του Περιοδικού, μπορεί να οργανώνει συνέδρια ή επιστημονικές συναντήσεις ή ημερίδες, και να εκδίδει τα πρακτικά των συνεδριάσεων. (στ)Τα εκδοτικά δικαιώματα και οποιοιδήποτε πόροι προκύπτουν από την εκδοτική δραστηριότητα του περιοδικού, περιέρχονται αυτοδίκαια στους πόρους του περιοδικού. (ζ)Το περιοδικό διατίθεται δωρεάν στο διδακτικό προσωπικό του Ιδρύματος, και τους μεταπτυχιακούς φοιτητές υποψήφιους διδακτορικού. Στους φοιτητές του Ιδρύματος και το λοιπό προσωπικό διατίθεται στην τιμή του 50% του κόστους εκδόσεως του περιοδικού. Ένας αριθμός αντιτύπων (περίπου 100 συνολικά) διατίθενται από την Επιτροπή Ερευνών, δωρεάν, στη Βιβλιοθήκη του Ιδρύματος, στην Εθνική Βιβλιοθήκη της Ελλάδας, στο Γεωτεχνικό Επιμελητήριο Ελλάδας, στο Υπουργείο Εθνικής Παιδείας και Θρησκευμάτων, στο Υπουργείο Γεωργίας, και σε άλλους Δημόσιους Οργανισμούς και Υπηρεσίες. Η τιμή πωλήσεως του περιοδικού, ύψος συνδρομών κ.λπ. καθορίζονται κατ' έτος από την Επιτροπή Ερευνών, με μη κερδοσκοπικά κριτήρια. Γενικές διατάξεις Άρθρ.(57)47.-Για περιπτώσεις ή προβλήματα, που ενδεχόμενα μπορούν να προκύψουν και για τα οποία δεν υπάρχει πρόβλεψη, επιλύονται από τη Σύγκλητο του Ιδρύματος, μετά από εισήγηση της Επιτροπής Ερευνών. Οι σχετικές αποφάσεις της Συγκλήτου αποτελούν συμπληρωματικές κανονιστικές διατάξεις του οδηγού αυτού. Ειδικές διατάξεις Άρθρ.(58)48.-Στους χρηματοδότες, εφόσον το ζητήσουν, χορηγούνται έγκυρες βεβαιώσεις για το χρηματικό ποσό που κατέθεσαν στον Ειδικό Λογαριασμό Ερευνών, για οποιαδήποτε νόμιμη χρήση. Ισχύς Άρθρ.(59)49.-1.Η ισχύς του παρόντος εσωτερικού κανονισμού αρχίζει από τη δημοσίευσή του στην Εφημερίδα της Κυβερνήσεως. 2.Από την ισχύ του παρόντος κανονισμού καταργείται κάθε διάταξη με την οποία ρυθμίζονται θέματα που αντιμετωπίζονται με τον παρόντα κανονισμό. Τα  άρθρ, 36-49 αναριθμήθηκαν ως άνω από την παρ. 4 άρθρ. 15 της υπ’ αριθ. 99235/Β1/25 Σεπτ.-8 Οκτ. 2002 (ΦΕΚ Β΄1299) Απόφ. Υπ. Εθν. Παιδείας και Θρησκευμάτων κατωτ. αριθ. 146. Άρθρ.6.-1.Η σύνθεση του Διοικητικού Συμβουλίου του Τμήματος είναι η προβλεπόμενη από τις διατάξεις του Νόμ. 1268/82. 2.Καθήκοντα Γραμματέα του Διοικητικού Συμβουλίου ασκεί ο Γραμματέας του Τμήματος, δύναται όμως ο Πρόεδρος του Τμήματος να ορίσει, ως Γραμματέα, Διοικητικό Υπάλληλο της Γραμματείας του Τμήματος, λόγω φόρτου εργασίας του Γραμματέα του Τμήματος. 3.Είναι δυνατή η έκτακτη σύγκληση του Διοικητικού Συμβουλίου του Τμήματος, αν το ζητήσει το 1/3 των μελών του Διοικητικού Συμβουλίου, ή ο Πρόεδρος αυτού. (Μετά τη σελ. 290,508(α) Σελ. 290,509 Τεύχος ΙΒ-8-2 Σελ. 53 Γεωπονικό Πανεπιστήμιο Αθηνών 16.Γ.α.116 4.Για τα λοιπά θέματα σύγκλησης και λειτουργίας του Διοικητικού Συμβουλίου, εφαρμόζονται τα αναφερόμενα για τη Σύγκλητο στο άρθρ. 3, εφόσον δεν είναι αντίθετα με τις σχετικές διατάξεις του Νόμ. 1268/1982. Σύνθεση και λειτουργία  Γενικής Συνέλευσης Τομέα Άρθρ.7.-1.Η σύνθεση της Γενικής Συνέλευσης του Τομέα είναι η προβλεπόμενη από τις διατάξεις του άρθρ. 9 του Νόμ. 1268/82. 2.Χρέη, Γραμματέα της Γενικής Συνέλευσης Τομέα, ανατίθενται από τη Γενική Συνέλευση του Τομέα, σε υπάλληλο Ε.Δ.Τ.Π., εκ περιτροπής. 3.Είναι δυνατή, η έκτακτη σύγκληση της Γενικής Συνέλευσης του Τομέα, αν το ζητήσει το 1/3 των μελών του Τομέα ή ο Διευθυντής του Τομέα. 4.Για τα λοιπά θέματα σύγκλησης και λειτουργίας της Γενικής Συνέλευσης του Τομέα, έχουν εφαρμογή τα αναφερόμενα για τη Σύγκλητο στο άρθρ. 3, εφόσον δεν είναι αντίθετα, με τις σχετικές διατάξεις του Νόμ. 1268/1982. Συγκρότηση Συλλογικών Οργάνων Άρθρ.8.-1.Τα προβλεπόμενα στα άρθρ. 8, 9, 10 και 11 του Νόμ. 1268/82 μέλη των συλλογικών οργάνων ορίζονται σύμφωνα με τις κείμενες διατάξεις μέχρι 31 Μαΐου του έτους που λήγει η θητεία τους. 2.Η συγκρότηση των συλλογικών οργάνων του Γ.Π.Α. γίνεται ένα μήνα πριν τη λήξη της θητείας των απερχομένων μελών τους με πρυτανική πράξη. Αποφάσεις Συλλογικών Οργάνων Άρθρ.9.-1.Οι αποφάσεις στα συλλογικά όργανα του Γ.Π.Α., παίρνονται με απόλυτη πλειοψηφία των παρόντων μελών που συμμετέχουν ενεργά στην ψηφοφορία δηλ. των μελών που δεν απέχουν ή δεν χρησιμοποιούν λευκή ψήφο, εκτός εάν προβλέπεται διαφορετικά από το Νόμ. 1268/1982. Όσοι χρησιμοποιούν λευκή ψήφο ή απέχουν από την ψηφοφορία, δεν υπολογίζονται στον αριθμό των παρόντων όσον αφορά στη λήψη της απόφασης, χωρίς αυτό να έχει καμμία επίπτωση σε θέματα απαρτίας. Σελ. 290,510 Τεύχος ΙΒ-8-2 Σελ. 54 Αρμοδιότητες Συλλογικών Οργάνων

[Source: greek_legal_code_raptarchis | Tokens: 98061]